3. การประกอบธุรกิจของแต่ละสายผลิตภัณฑ์

1.  สายธุรกิจเทคโนโลยี

กลุ่มอินฟอร์เมชั่นเทคโนโลยี

-   หน้าที่ความรับผิดชอบของหน่วยงาน

  ดำเนินธุรกิจจัดจำหน่ายผลิตภัณฑ์และบริการด้านเทคโนโลยีสารสนเทศ อาทิ Software
  Hardware บริการ

Internet เป็นต้น โดยเน้นการจำหน่ายแบบ solution ครบวงจร

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานโดยรวมของกลุ่มฯ ในปีที่ผ่านมา มีการเติบโตของรายได้ในระดับดีมาก
  โดยขยายตัว

ทั้งในบริการ Internet Hardware Software และ System Integration
สำหรับการดำเนินงานในปี 2544 กลุ่มฯ
ได้เตรียมพร้อมที่จะปรับเปลี่ยนกลยุทธ์เพื่อให้สอดคล้องกับสภาพตลาดตลอดเวลา
ซึ่งจากประสบการณ์และเครือข่ายที่มีอยู่น่าจะทำให้กลุ่มฯ ประสบความสำเร็จด้วยดีได้ต่อไป

กลุ่มอินฟอร์เมชั่นเทคโนโลยี ประกอบด้วยบริษัทในเครือดังนี้

บริษัท โปรเฟสชั่นนัล คอมพิวเตอร์ จำกัด (พีซีซี)

ถึงแม้ว่าในปี 2544 สภาพเศรษฐกิจโดยทั่วไปจะไม่ค่อยเอื้ออำนวยต่อการทำธุรกิจมากนัก
รวมทั้งในภาคราชการได้มีการปรับลดงบประมาณด้านคอมพิวเตอร์ลงเมื่อเทียบกับปี 2543
แต่อย่างไรก็ตามจากผลการขยายตัวของบริษัทฯ ในปี 2543 ที่เพิ่มขึ้นจากปี 2542 ถึงกว่า 13%
ได้ส่งผลต่อเนื่องมาถึงปี 2544
ทำให้บริษัทฯได้รับความไว้วางใจจากลูกค้าทั้งภาคราชการและภาคเอกชน
จนส่งผลให้ธุรกิจขยายตัวเพิ่มขึ้นจากปี 2543 กว่า 35%โดยส่วนหนึ่งเป็นการขายและให้บริการต่างๆ
กับลูกค้าเดิมของบริษัทฯเช่นโรงพยาบาลจุฬาลงกรณ์ สภากาชาดไทย
การปิโตรเลียมแห่งประเทศไทย การไฟฟ้าฝ่ายผลิตแห่งประเทศไทย ธนาคารออมสิน
การท่าเรือแห่งประเทศไทย และกรมสรรพากร เป็นต้น นอกจากนั้นบริษัทฯ
ยังได้รับความไว้วางใจจากลูกค้าใหม่ๆ เพิ่มขึ้น เช่น กรมสรรพสามิต
บรรษัทเงินทุนอุตสาหกรรมขนาดย่อม (SME) ธนาคารแห่งประเทศไทย สำนักงานศาลปกครอง
และจุฬาลงกรณ์มหาวิทยาลัย เป็นต้น สำหรับในปี 2545 บริษัทฯ
ยังมีความเชื่อมั่นถึงศักยภาพในการขยายตัวของบริษัทฯ โดยบริษัทฯ ยังคงเน้นบริการไอทีครบวงจร
การให้บริการ Outsourcing และ Facility Management ระบบข้อมูลโรงพยาบาล
ตลอดจนการพัฒนา Sotfware จำหน่าย Software Package ต่างๆ
รวมทั้งการแนะนำผลิตภัณฑ์ใหม่ๆ
ที่จะเพิ่มประสิทธิภาพในการจัดการให้กับหน่วยงานทั้งในภาครัฐและเอกชน
โดยเน้นการให้บริการที่ได้มาตรฐาน (ISO 9002)
และคุณภาพของบุคคลากรที่ได้รับการรับรองจากสถาบันชั้นนำต่างๆ (Certified Engineer)
ภายใต้ระบบการบริหารแบบ Balance Score Card (BSC/KPI)
ซึ่งจะทำให้ลูกค้ามั่นใจได้กับสินค้าและบริการ ว่าตรงตามวัตถุประสงค์และมีความพึงพอใจสูงสุด

-7-

บริษัท ล็อกซดาต้า จำกัด

เป็นผู้ให้บริการติดตั้งระบบ Call Center และ Customer Response Management (CRM)
โดยสามารถให้บริการทั้งแบบ inbound และ outbound และให้บริการโซลูชั่นสำหรับ CRM และ
Business Intelligence ผลิตภัณฑ์ของบริษัทได้แก่ Call Center นั้น
มีลักษณะการทำงานที่ครบครัน ประกอบด้วยฟังก์ชั่นต่างๆ อาทิ Help Desk, Customer Care,
ระบบรับออเดอร์ทางโทรศัพท์ เป็นต้น บริษัทได้ติดตั้งระบบดังกล่าวให้แก่ลูกค้าในกิจการมากหลาย
อาทิ ธนาคาร บริษัทการเงิน บริษัทโทรคมนาคม รวมทั้งธุรกิจค้าปลีกหลายแห่ง

ในส่วนของซอฟท์แวร์ CTI บริษัทฯ ได้รับความร่วมมือจาก บริษัท Genesys ส่วนซอฟท์แวร์ของ
Business Intelligence ก็ได้รับความร่วมมือจาก SAS บริษัทฯ
มีความพร้อมในการให้บริการซอฟท์แวร์ที่สมบูรณ์แบบ ตั้งแต่การให้คำปรึกษาเกี่ยวกับระบบ CRM
การติดตั้งระบบ CRM, CTI, IVR และ Unified Messaging ตลอดจนถึงการติดตั้ง Call
Center และบริการ outsourcing ในรูปแบบต่างๆ

บริษัท ล็อกซบิท จำกัด

ดำเนินธุรกิจในหลายๆ รูปแบบ เช่น การซื้อมาขายไป การขาย และ/หรือการให้เช่า
การให้บริการ การติดตั้ง การให้เช่าซื้อ ผลิตภัณฑ์ของบริษัทฯ อาทิเช่น CPU, Mainframe &
CNT, Large System (อุปกรณ์และเครื่องคอมพิวเตอร์ขนาดใหญ่) Self-Service
(เครื่องฝาก/ถอนเงินอัตโนมัติ เครื่องปรับสมุดเงินฝาก เครื่องคัดแยกเช็คฯ) IVR
(เครื่องตอบรับอัตโนมัติ) EDC (เครื่องรูดบัตรเครดิต) E-Business, Outside Service
(บริการทางด้านการพิมพ์ การส่งไปรษณีย์) สินค้าทางด้าน Telecom เป็นต้น โดยบริษัทฯ
ได้แบ่งโครงสร้างการดำเนินงานจากกลุ่มลูกค้าเป็นหลัก
ซึ่งลูกค้าของบริษัทส่วนใหญ่จะอยู่ในกลุ่มธนาคาร (Private Sector; Banking)
ภาคราชการและรัฐวิสาหกิจ (Government & State Enterprise) และโทรคมนาคม
(Telecommunication)

ในปี 2544 บริษัทมียอดขายจากลูกค้าในกลุ่มธนาคารสูงกว่า 540 ล้านบาท ซึ่งเมื่อรวมกับส่วนของ
e-business ที่มีเป้าหมายหลักในการดำเนินธุรกิจ เป็น e-business professional
provider
โดยเน้นการพัฒนาความเชี่ยวชาญที่มีประสิทธิภาพและสามารถนำไปใช้ได้จริงในเชิงธุรกิจให้กับลูกค้ากลุ่มต่างๆ
ซึ่งมีลูกค้าในกลุ่มธนาคารเช่นกัน ทำให้บริษัทมียอดขายสูงกว่า 600 ล้านบาท

ลูกค้าของบริษัทในภาคราชการและรัฐวิสาหกิจ เช่น องค์การโทรศัพท์แห่งประเทศไทย
กรมพัฒนาฝีมือแรงงาน สำนักงานประกันสังคมฯ จะอยู่ในส่วนรับผิดชอบของทีม Government
เน้นการขาย/เช่า Large System, Network, PC ซึ่งรวมยอดขายในภาคราชการนี้ได้สูงกว่า
140 ล้านบาท

ภาคโทรคมนาคม ลูกค้ารายใหญ่ของบริษัทได้แก่ บริษัท เทเลคอมเอเชีย คอร์ปอเรชั่น จำกัด
(มหาชน) ซึ่งได้ทำสัญญาซื้อขายหลายๆ โครงการ เช่น Payphone, SDH & DXC
(ระบบสื่อสัญญาณความเร็วสูง
ซึ่งเป็นอุปกรณ์ที่ใช้เชื่อมโยงชุมสายโทรศัพท์ผ่านสายเคเบิลใยแก้วนำแสง)
นอกจากนี้ยังมีการทำสัญญาซื้อขาย VMS (Voice Messaging Sytem) & PIN Phone
กับองค์การโทรศัพท์แห่งประเทศไทยอย่างต่อเนื่อง ลูกค้าที่สำคัญอีกรายคือ บริษัท
ไทยเทเลโฟนแอนด์เทเลคอมมิวนิเคชั่น จำกัด (มหาชน) ซึ่งรวมยอดขายของภาค Telecom ในปี
2544 ได้สูงกว่า 730 ล้านบาท

-8-

บริษัท เน็ทวัน เน็ทเวิร์ค โซลูชั่น จำกัด

ให้บริการจัดหา ดูแลและบริหารระบบเครือข่ายสารสนเทศ สำหรับองค์กรในทุกๆ
ระดับโดยเป็นตัวแทนจำหน่ายผลิตภัณฑ์ชั้นนำ อาทิเช่น Cisco, CacheFlow, Alteon,
Paccketeer, NetScout และระบบรักษาความปลอดภัยของเครือข่ายคอมพิวเตอร์ เช่น
CheckPoint, RSA รวมทั้งให้บริการติดตั้งและซ่อมบำรุงอุปกรณ์เครือข่ายคอมพิวเตอร์ทุกชนิด

บริษัทฯ มุ่งหวังจะให้บริการด้วย High End IP Solution
โดยมีกลุ่มตลาดเป้าหมายคือบริษัทหรือองค์กรที่มีเครือข่ายหรือมีการเชื่อมโยงเครือข่าย Internet,
Intranet โดยมีลูกค้า เช่น ISP ธนาคาร บริษัทข้ามชาติ หน่วยงานราชการ และรัฐวิสาหกิจ
กำไรจากผลประกอบการของบริษัทฯ ในปี 2544 อยู่ในเกณฑ์ดี

บริษัท โอเพ่น ซิสเต็มส์ อินทิเกรเตอร์ จำกัด (OSI)

การดำเนินธุรกิจในปัจจุบันมีความต้องการการจัดการด้านเทคโนโลยีสารสนเทศที่มีประสิทธิภาพ
สามารถประหยัดงบประมาณในการดำเนินงาน ดังนั้นทาง OSI จึงได้เล็งเห็นว่าควรที่จะนำ HP
OpenView
Solutionซึ่งทำงานในด้านการจัดการระบบสารสนเทศมาช่วยในการขยายฐานลูกค้าเดิมและกลุ่มลูกค้าเป้าหมายใหม่
บริษัทฯ จะให้คำแนะนำด้านการวางระบบ การติดตั้งระบบดังกล่าวให้ทดลองใช้
รวมถึงการอบรมเบื้องต้น ซึ่งจะทำให้ลูกค้ามีความเชื่อมั่นและเล็งเห็นถึงประสิทธิภาพในการทำงาน
อีกทั้งการประมาณการระยะเวลาคืนทุนได้ ซึ่งทางบริษัทฯ มีความชำนาญในการทำงานด้าน SI
(System Integrator) มาเป็นเวลานาน
รวมทั้งทีมงานขายและทีมวิศวกรที่ผ่านการอบรมทั้งในและต่างประเทศ

บริษัท โปรเกรส อินฟอร์เมชั่น จำกัด

เป็นผู้นำในธุรกิจ e-Learning หรือธุรกิจการศึกษาผ่านระบบอินเตอร์เน็ต
บริษัทได้พัฒนาซอฟท์แวร์ชื่อ TEN ซึ่งใช้กับกิจกรรม e-Learning
รวมทั้งให้บริการติดตั้งระบบสำหรับสถาบันการศึกษา
หรือเพื่อการฝึกอบรมผ่านทางอินเตอร์เน็ตโดยใช้เทคโนโลยีล่าสุด ซอฟท์แวร์ TEN นั้น บริษัทฯ
ได้เริ่มพัฒนาในปี 2543 จนแล้วเสร็จและนำออกวางตลาดในปี 2544
อันเป็นปีแรกที่ตลาดของธุรกิจนี้ในประเทศเริ่มมีการเจริญเติบโต ขณะนี้หน่วยงานรัฐบาล รัฐวิสาหกิจ
สถาบันการศึกษา เริ่มให้ความสนใจและหันมาพิจารณาระบบ e-Learning กันมากขึ้น

บริษัทฯ ได้ติดตั้งระบบ TEN ให้แก่ลูกค้าไปแล้วหลายราย รวมทั้งให้บริการจัดทำเนื้อหา หลักสูตร
สำหรับใช้กับระบบ e-Learning ของลูกค้าด้วย

บริษัท พอยท์ เอเชีย ดอท คอม (ประเทศไทย) จำกัด

บริษัทฯ ได้มีการปรับโครงสร้างองค์กรให้อยู่ในรูปของบริษัท โฮลดิ้ง (Holding Company)
โดยประกอบด้วยบริษัทลูกในกลุ่มที่ทำธุรกิจที่วางพื้นฐานบนเทคโนโลยอินเตอร์เน็ตในรูปแบบครบวงจร
ตั้งแต่การให้บริการต่อเชื่อมเข้าเครือข่ายอินเตอร์เน็ต (Internet Access)
การพัฒนาข้อมูลเพื่อนำเข้าไปในเครือข่ายอินเตอร์เน็ตการให้บริการรับฝากอุปกรณ์และข้อมูลที่ต่อเชื่อมเข้าอินเตอร์เน็ต
ตลอดจนการให้บริการเสริมต่างๆ ในเรื่องการรักษาความปลอดภัยของเครือข่ายของข้อมูล เป็นต้น
รายได้หลักจะยังคงมาจากการให้บริการแก่สมาชิกให้เข้ามา

-9-

ใช้อินเตอร์เน็ตทั้งในรูปของบุคคลและนิติบุคคล
ซึ่งทำการเชื่อมต่อโดยไม่ว่าจะเป็นการใช้สายโทรศัพท์ธรรมดา
หรือการใช้คู่สายเช่าความเร็วสูงก็ตาม การพัฒนาในด้าน e-commerce
ยังดำเนินต่อไปแต่จะเน้นในเรื่องของการใช้ภายในองค์กรเพื่อลดต้นทุนและเพิ่มประสิทธิภาพเป็นหลัก

บริษัท ล็อกซเล่ย์ อินฟอร์เมชั่น เซอร์วิส จำกัด หรือ ล็อกซอินโฟ

เป็นบริษัทร่วมทุนระหว่างการสื่อสารแห่งประเทศไทย และบริษัท ล็อกซเล่ย์ จำกัด (มหาชน)
ที่ได้รับสิทธิ์ดำเนินการให้บริการอินเทอร์เน็ตจากการสื่อสารแห่งประเทศไทย ในวันที่ 8 มีนาคม
2539 นับแต่วันที่เริ่มให้บริการอย่างเป็นทางการ ล็อกซอินโฟ มุ่งเน้นในด้านคุณภาพของเครือข่าย
ผลิตภัณฑ์และการบริการ
เพื่อสร้างประสิทธิภาพและความพึงพอใจของสมาชิกผู้ใช้บริการทั้งประเภทลูกค้าองค์กรและประเภทลูกค้ารายบุคคล

ด้วยความพร้อมในทุกด้าน ไม่ว่าจะเป็นเครือข่ายที่ครอบคลุม 76 จังหวัดทั่วประเทศ
ระบบวงจรเชื่อมต่อกับสถานีเครือข่ายหลักความเร็วสูง (Redundant Routing Network)
อย่างน้อย 2 วงจรต่อเชื่อมเข้าสู่กรุงเทพฯ
เพื่อเสริมสร้างความเสถียรภาพของเครือข่ายหลักมากยิ่งขึ้น
ศูนย์บริการอินเทอร์เน็ตเชื่อมต่อกันด้วยเครือข่ายเคเบิ้ลใยแก้วทั้งหมด มีทีมงานคุณภาพทั้ง
Customer Support และ Technical Support
พร้อมให้คำปรึกษาและแก้ไขปัญหาการใช้งานตลอด 24 ชั่วโมง จากศักยภาพดังกล่าว
ล็อกซอินโฟจึงพร้อมเปิดให้บริการอินเทอร์เน็ตอย่างครบวงจร ทั้งในด้าน Internet Access,
Internet Outsourcing, Internet Security, และ Internet Data Center
ในบริการแบบ One Stop Service
ซึ่งสามารถตอบสนองความต้องการของลูกค้าได้อย่างครอบคลุมทุกรูปแบบจากล็อกซอินโฟเพียงแห่งเดียว
ด้วยบริการที่เปี่ยมประสิทธิภาพและมีความปลอดภัยสูงสุด

บริษัท ล็อกซเล่ย์ อินฟอร์เมชั่น จำกัด

ก่อตั้งขึ้นในปี 2539 เพื่อดำเนินธุรกิจการให้บริการอินเทอร์เน็ต ไม่ว่าจะเป็นบริการฝากเช่าพื้นที่บน
server (Website Hosting) และบริการฝากเช่าพื้นที่ของฐานข้อมูลบน word wide web
(Database Hosting) โดยทีมงานคุณภาพที่ควบคุมดูแลระบบและแก้ไขปัญหาที่อาจเกิดขึ้นได้ตลอด
24 ชั่วโมง ทั้งนี้ บริษัทฯ ยังมีบริการออกแบบและสร้างเว็บไซต์หรือโฮมเพจ
ตามความต้องการของลูกค้า (Homepage Development)
โดยทีมผู้เชี่ยวชาญการออกแบบที่สามารถพัฒนาเว็บไซด์ของแต่ละองค์กรให้มีความเหมาะสมกับธุรกิจและกลยุทธในการขายด้วยเทคนิคที่ทันสมัย

นอกจากนี้ บริษัทฯ ยังมีศูนย์ฝึกอบรมคอมพิวเตอร์และอินเทอร์เน็ต (Training Center)
ที่ได้รับการรับรองมาตรฐาน ISO 9002 จากสถาบันการรับรองจากหน่วยงานนานาชาติ UKAS
(The United Kingdom Accreditation Service) และหน่วยงานแห่งชาติ NAC
(National Accreditation Council) ซึ่งมีหลักสูตรการอบรมสำหรับทุกกลุ่ม ดังนี้

-10-

-   ชมรมอินเทอร์เน็ตสำหรับผู้สูงอายุ (OPPY: Old People Playing Young Club)
    เป็นการรวมกลุ่มของผู้มีอายุตั้งแต่ 45 ปีขึ้นไป
    ให้ได้มีโอกาสเรียนรู้และใช้งานคอมพิวเตอร์และอินเทอร์เน็ต สอนโดยอาจารย์ที่มีความรู้
    ความเข้าใจในการถ่ายทอดความรู้ทางด้านเทคนิคให้กับผู้สูงอายุและผู้ที่ไม่เคยสัมผัสกับคอมพิวเตอร์มาก่อนโดยเฉพาะ
    ปัจจุบัน มีสาขาในต่างจังหวัด คือ วิทยาลัยโยนก จังหวัดลำปาง และมหาวิทยาลัยนเรศวร
    จังหวัดพิษณุโลก

-   หลักสูตรคอมพิวเตอร์สำหรับบุคคลทั่วไป ได้แก่ การใช้งานคอมพิวเตอร์และวินโดว์ 98
    อินเทอร์เน็ตสำหรับผู้เริ่มต้น

-   หลักสูตรการฝึกอบรมสำหรับผู้บริหาร
    เป็นการอบรมที่มุ่งหวังให้ผู้บริหารสามารถนำเอาเทคโนโลยีคอมพิวเตอร์และอินเทอร์เน็ตมาประยุกต์ใช้ในการวางแผนและดำเนินงานขององค์กร

-   หลักสูตรครอบครัวคนเก่ง
    เป็นการอบรมให้ทุกคนในครอบครัวได้มีโอกาสเรียนรู้เทคโนโลยีการใช้คอมพิวเตอร์และอินเทอร์เน็ตร่วมกันเพื่อเกิดความรู้ความเข้าใจในการใช้คอมพิวเตอร์และอินเทอร์เน็ตที่ถูกต้องและเพื่อเป็นการส่งเสริมความสัมพันธ์ที่ดีในครอบครัว

-   หลักสูตรการสร้างเว็บไซด์ระดับมืออาชีพ (Professional Web Design)

-   ลักษณะผลิตภัณฑ์หรือการบริการ

สายธุรกิจการฝึกอบรม

ปัจจุบันนี้มีผู้ให้ความสนใจในเรื่องของการใช้บริการบนเครือข่ายอินเตอร์เน็ตเพิ่มขึ้นเป็นจำนวนมาก
โดยเฉพาะอย่างยิ่งในเรื่องของการให้บริการด้านข้อมูลข่าวสารที่ไร้พรมแดนอย่างเช่นบริการ Word
Wide Web หรือ อีเมล์ (E-mail) และยังมีบริการอื่นๆ ที่น่าสนใจอีกมาก อาทิเช่น
การสนทนาผ่านเครือข่ายอินเตอร์เน็ต (Internet Relay Chat)
และการโอนถ่ายข้อมูลผ่านเครือข่ายด้วยบริการที่เรียกว่า FTP (File Transfer Protocol)

สำหรับผู้ที่เริ่มหันมาสนใจบริการต่างๆ บนเครือข่ายอินเตอร์เน็ตนี้
บางครั้งก็ไม่ใช่เรื่องง่ายที่จะสามารถศึกษาและทำความเข้าใจได้อย่างลึกซึ้งด้วยตนเอง ด้วยเหตุนี้
บริษัท ล็อกซเล่ย์ อินฟอร์เมชั่น จำกัด
ได้เล็งเห็นถึงความสำคัญของการถ่ายทอดความรู้และความเข้าใจในเรื่องของอินเตอร์เน็ตและบริการต่างๆ
ที่น่าสนใจ
จึงได้จัดทำหลักสูตรการฝึกอบรมการใช้งานบริการบนอินเตอร์เน็ตขึ้นรูปแบบของการฝึกอบรมและหลักสูตรในการฝึกอบรม
ดังนี้

รูปแบบของการฝึกอบรม

การฝึกอบรมเป็น “การฝึกอบรมเชิงปฏิบัติการ”
โดยการเรียนการสอนนี้จะเน้นการฝึกฝนเพิ่มทักษะความรู้พื้นฐานการใช้งานอินเตอร์เน็ตและโปรแกรมต่างๆ
ซึ่งการฝึกอบรมนี้จะเน้นทั้งภาคทฤษฎีและภาคปฏิบัติซึ่งผู้เข้ารับการอบรมสามารนำความรู้ที่ได้ไปประยุกต์ใช้กับการปฏิบัติงานจริงได้

1. ภาคปกติหลักสูตร 1 วัน
-เป็นการอบรมที่ให้ผู้รับการอบรมใช้เวลาน้อยที่สุดในการฝึกอบรมและได้รับผลประโยชน์สูงสุด
โดยอบรมวิชาละ 1 วัน

-11-

2. หลักสูตรพิเศษเพื่อสำหรับความต้องการขององค์กร (Customized Course)
-เป็นการอบรมที่มุ่งหวังให้องค์กรเสียค่าใช้จ่ายในการอบรมน้อยที่สุด
โดยสามารถเลือกหัวข้อที่อบรมได้ตามความต้องการขององค์กรเพื่อประโยชน์สูงสุด
ราคาขึ้นอยู่กับจำนวนชั่วโมงที่อบรม และจำนวนผู้เข้าอบรม

3. หลักสูตรการฝึกอบรมสำหรับผู้บริหาร
-เป็นการอบรมที่มุ่งหวังให้ผู้บริหารสามารถนำเอาเทคโนโลยีคอมพิวเตอร์และอินเตอร์เน็ตมาประยุกต์ใช้ในการวางแผนและดำเนินงานขององค์กร
โดยมีจำนวนชั่วโมงการฝึกอบรมทั้งสิ้น 30 ชั่วโมง

4. หลักสูตรครอบครัวคนเก่ง
-เป็นการอบรมที่มุ่งหวังให้ทุกคนและทุกวัยในครอบครัวได้มีโอกาสเรียนรู้เทคโนโลยีนี้ โดยให้คุณพ่อ
หรือคุณแม่ จูงบุตรหลานมาเรียนรู้การใช้คอมพิวเตอร์ และอินเทอร์เน็ต
เพื่อทำให้พ่อแม่และลูกเกิดความรู้ ความเข้าใจในการใช้คอมพิวเตอร์และอินเทอร์เน็ต
และเพื่อเป็นการส่งเสริมความสัมพันธ์ที่ดีในครอบครัว โดยใช้เวลาในการอบรมทั้งสิ้น 12 ชั่วโมง

5. หลักสูตรเพื่อผู้สูงอายุ (Old People Playing Young หรือ OPPY)
-เป็นการอบรมที่มุ่งหวังให้ผู้สูงอายุที่มีอายุตั้งแต่ 45
ปีขึ้นไปได้มีโอกาสเรียนรู้เทคโนโลยีคอมพิวเตอร์และอินเตอร์เน็ตเพื่อให้เป็นการลดช่องว่างระว่างบุคคลในครอบครัวและเพื่อใช้เวลาที่เหลืออย่างมีประโยชน์และเพลิดเพลินโดยมีประเภทการฝึกอบรม
2 ประเภทด้วยกันดังนี้คือ

5.1 Basic OPPY
-เป็นหลักสูตรขั้นพื้นฐานเหมาะสำหรับผู้ที่ไม่เคยมีประสบการณ์การใช้งานคอมพิวเตอร์และอินเตอร์เน็ตมาก่อน
โดยใช้เวลาในการเรียนทั้งสิ้น 30 ชั่วโมง เรียนครั้งละ 2 ชั่วโมง

5.2 Advance OPPY (หลักสูตร A และ B)
-เป็นหลักสูตรขั้นสูงซึ่งเหมาะสำหรับผู้ที่เคยใช้งานคอมพิวเตอร์และอินเตอร์เน็ตมาบ้างแล้วพอสมควรและต้องการเรียนรู้ในวิชาอื่นๆ
เพิ่มเติมโดยสามารถเลือกเรียนหลักสูตรตามความต้องการในการใช้งาน เรียนหลักสูตรละ 30
ชั่วโมง

6. หลักสูตรพื้นฐานอย่างง่าย (Easy Computer and Internet Training Course)
เป็นหลักสูตรระยะสั้นเพื่อตอบสนองแด่ผู้ที่สนใจที่จะเรียนรู้คอมพิวเตอร์และอินเตอร์เน็ตในระยะเวลาอันสั้นโดยใช้เวลาในการอบรมวิชาละ
3 ชั่วโมงโดยผู้อบรมสามารถเลือกวิชาที่ต้องการอบรมได้จากหลักสูตรที่กำหนดไว้

7. หลักสูตรการสร้างเวบไซต์ระดับมืออาชีพ (Professional Web Design) โดยใช้โปรแกรม
Adobe Photoshop 6.0 และ Macromedia Dreamweaver 4.0
เป็นหลักสูตรการฝึกอบรมการออกแบบเว็บไซต์ตั้งแต่ขั้น
พื้นฐานจนถึงระดับมืออาชีพในด้านการสร้างสรรค์งานกราฟฟิค และการใช้เทคนิคต่างๆ
โดยใช้เวลาในการอบรมทั้งสิ้น 30 ชั่วโมง

สินค้าและบริการอื่นๆ

1.  การบริการให้เช่าห้องฝึกอบรม

2.  วิทยากรอบรมนอกสถานที่

3.  จัดทำสื่อการเรียนรู้ เช่น CD ROM และตำราคอมพิวเตอร์และอินเตอร์เน็ต

4.  การจัดตั้งคอมพิวเตอร์เพื่อใช้ในการฝึกอบรมนอกสถานที่

-12-

สายธุรกิจพัฒนาเว็บไซต์

นอกจาก สายธุรกิจศูนย์ฝึกอบรมแล้ว สายธุรกิจพัฒนาเว็บไซต์มีงานหลักๆ ดังนี้

-   การให้บริการรับฝาก Homepage ของลูกค้า รวมถึงบริการให้เช่าฐานข้อมูล SQL
    บนเครื่องเซิร์ฟเวอร์ที่ใช้งานร่วมกัน
    ให้ความมั่นใจในความปลอดภัยสูงสุดด้วยระบบไฟร์วอลและระบบสำรองข้อมูล
    โดยคิดค่าเช่าพื้นที่เป็นรายเดือน (Web Hosting Services)

-   รับออกแบบและพัฒนา Homepage ตลอดจนการพัฒนาโปรแกรมต่างๆ
    ด้วยเทคโนโลยีมัลติมีเดียและระบบฐานข้อมูลเพื่อใช้สื่อสารข้อมูลระหว่างธุรกิจกับผู้เข้าชมบนอินเตอร์เน็ต

-   รับพัฒนาระบบการค้าอิเลคโทรนิค
    มีเกตเวย์รับชำระเงินบัตรเครดิตออนไลน์เชื่อมได้กับธนาคารต่างๆรวมถึงระบบแจ้งยืนยันการชำระเงินด้วยระบบอีเมลล์และสามารถแจ้งเตือนไปยังร้านค้าผ่านเครื่องเพจเจอร์และมือถือ
    (SMS)

-   การรับทำโครงการ เป็นตัวแทนจัดซื้อ ขาย และติดตั้ง Hardware / Software ให้กับลูกค้า
    รวมถึงการพัฒนาระบบแอปริเคชั่นเฉพาะสำหรับลูกค้าในลักษณะ Turn Key
    ให้กับหน่วยงานราชการ องค์กร บริษัทเอกชน สถาบันการศึกษา

-   การตลาดและภาวะแข่งขัน

สายธุรกิจฝึกอบรม

ทางบริษัท ได้มีการวางแผนการตลาดในด้านการให้บริการฝึกอบรม ดังนี้คือ

-   เปิดหลักสูตรให้ครอบคลุมความต้องการของผู้เรียน เช่น หลักสูตรผู้บริหาร
    ซึ่งผู้เข้าอบรมสามารถอบรมหลักสูตรเดียวแต่ได้รับความรู้ครอบคลุมในทุกเรื่อง
    และสามารถนำไปประยุกต์ใช้งานได้ทันทีหลักสูตรการสร้างเว็บระดับมืออาชีพ เป็นต้น

-   เปิดหลักสูตรให้ครอบคลุมถึงระดับกลุ่มคน เช่น กลุ่มคนในวัยทำงาน ผู้สูงอายุ
    (อบรมในโครงการ OPPY) และรวมถึงระดับเด็ก

-   สร้างหลักสูตรให้ตรงกับความต้องการขององค์กร
    เพื่อให้ประโยชน์สูงสุดแก่องค์กรและผู้เข้ารับการ อบรม

-   เน้นเรื่องการบริการหลังการฝึกอบรม
    คือหลังจากที่อบรมแล้วลูกค้าสามารถที่จะโทรเข้ามาสอบถามเมื่อเกิดปัญหา
    ทำให้ลูกค้ามีความมั่นใจในบริการหลังการขาย เพื่อเป็นจุดเด่นในการบริการ

-   มีสัมพันธมิตรกับธุรกิจด้านต่างๆ เพื่อช่วยเพิ่มฐานลูกค้า

  ศูนย์ฝึกอบรมล็อกซอินโฟ เป็นศูนย์ฝึกอบรมที่เน้นถึงคุณภาพของการสอน
  การบริการให้ความช่วยเหลือในด้านที่เกี่ยวกับข้อมูลของอินเทอร์เน็ต
  และรวมถึงสถานที่ในการอบรมที่มีความสวยงามและบรรยากาศที่ดีผนวกกับระบบอินเทอร์เน็ตที่มีความเร็วสูงซึ่งช่วยให้การฝึกอบรมมีประสิทธิภาพ
  จึงทำให้ภาวะการแข่งขันในตลาดระดับเดียวกันมีน้อย

-13-

สายธุรกิจพัฒนาเว็บไซต์

-   มีการจัดทำโปรโมชั่น “เว็บไทยกลับบ้าน” สำหรับส่งเสริมการขายบริการ Web Hosting
    ด้วยการให้ส่วนลด 50% แก่ผู้สมัครใช้บริการในช่วงโปรโมชั่น 2 เดือน

-   บริษัทปรับแผนการขายผลิตภัณฑ์โดยให้พนักงานขายส่วนกลางในกรุงเทพฯ
    รับผิดชอบดูแลและให้บริการแก่ลูกค้าได้ทั้งในกรุงเทพฯ และต่างจังหวัด
    โดยทีมงานส่วนกลางได้รับความร่วมมือเป็นอย่างดีจากทีมงานขายต่างจังหวัดในการแนะนำ
    ประสานงาน ทำให้ไม่มีปัญหาในการติดตามและปิดการขาย

-   บริษัทเพิ่มความน่าสนใจของผลิตภัณฑ์ Web Hosting
    ด้วยการปรับราคาลงมาให้ใกล้เคียงกับคู่แข่งและเสริมชั่วโมงอินเตอร์เน็ตสำหรับให้ลูกค้าบริการ
    Web Hosting ใช้ท่องเว็บได้เดือนละ 100 ชั่วโมง

-   นอกเหนือการปรับปรุงบริการ Web Hosting ให้รองรับเทคโนโลยีใหม่
    บริษัทยังรับทำหน้าที่ดูแลระบบอีเมลล์ให้กับลูกค้า
    โดยเพิ่มการรักษาความปลอดภัยการใช้งานให้กับลูกค้าด้วยการปรับปรุงระบบอีเมลล์ใหม่มีบริการตรวจจับไวรัส
    Anti Virus และป้องกัน Spam Mail

-   บริษัทขยายงานรับจดโดเมนเนม
    โดยรับเป็นบริษัทตัวแทนในการรับจดทะเบียนโดเมนเนมให้กับบริษัท Network Solution
    ซึ่งเป็นบริษัทรับจดทะเบียนโดเมนเนมที่น่าเชื่อถือและมีส่วนแบ่งตลาดใหญ่ที่สุด
    โดยบริษัทได้ส่วนต่างกำไรจากราคาที่ต้องชำระ USD15 จากยอดเงินที่เรียกเก็บลูกค้าปกติ
    USD37

-   สำหรับโครงการพิเศษ บริษัทได้พัฒนาและติดตั้งระบบ Internet Payment
    ให้กับธนาคารกรุงเทพ จำกัด (มหาชน)
    เป็นระบบการชำระเงินด้วยบัตรเครดิตออนไลน์ที่มีความปลอดภัยสูงสำหรับรองรับระบบการค้าอิเลคโทรนิค

บริษัท ไทยเกทเวย์ จำกัด

ดำเนินธุรกิจด้านพาณิชยศาสตร์อิเลคทรอนิกส์ โดยเน้นธุรกรรมที่ติดต่อกับภาครัฐ ในปี 2544
บริษัทฯได้ร่วมกับบริษัท เอ็กซิมเน็ท จำกัด ซึ่งเป็นผู้ให้บริการ EDI รายหนึ่ง
ดำเนินธุรกิจให้บริการรับส่งข้อมูล EDI
ของกรมศุลกากรแก่ผู้ประกอบการนำเข้าส่งออกและตัวแทนของกรมศุลกากร โดยมีสมาชิกประมาณ
300 ราย นอกจากนี้แล้วยังให้บริการ EDI ของกรมการค้าต่างประเทศอีกด้วย สำหรับบริษัทฯ
เองให้บริการ EDI ของกรมศุลกากรแบบจ่ายเงินล่วงหน้า (Pre-Paid)
ให้กับผู้ประกอบการรายย่อย นอกจากนี้แล้ว บริษัทฯ ยังดำเนินธุรกิจในการให้บริการด้าน IT
อีกด้วย

กลุ่มโครงสร้างพื้นฐาน

-   หน้าที่และความรับผิดชอบของหน่วยงาน

กลุ่มโครงสร้างพื้นฐาน แบ่งเป็น 3 สาขาธุรกิจ คือ ธุรกิจด้านขนส่ง ธุรกิจด้านพลังงาน
และธุรกิจด้านการสื่อสารโทรคมนาคม

-14-

ธุรกิจด้านขนส่ง

ประกอบด้วยฝ่ายระบบขนส่ง
ซึ่งดำเนินธุรกิจจัดหาและติดตั้งระบบอาณัติสัญญาณรถไฟและระบบเก็บเงินบนทางด่วน

ธุรกิจด้านพลังงาน

ประกอบด้วย ฝ่ายระบบพลังงาน ซึ่งรับผิดชอบงาน Site Preparation
และงานสถานีไฟฟ้าย่อยและฝ่ายระบบควบคุม
ซึ่งเน้นการจัดหาเทคโนโลยีสารสนเทศและบริการที่เกี่ยวข้องกับระบบ SCADA (Supervisory
Control and Data Acquistion)
เพื่อใช้ประโยชน์ในการรวบรวมข้อมูลและควบคุมการทำงานของอุปกรณ์ต่างๆ ในธุรกิจท่อก๊าซ
ท่อน้ำมัน และสาธารณูปโภคหลักๆ เช่น ระบบจ่ายไฟฟ้า และแผนกเพาเวอร์อินฟรา
ซึ่งดำเนินโครงการก่อสร้างสายส่งไฟฟ้า

ธุรกิจด้านการสื่อสารโทรคมนาคม

ประกอบด้วย ฝ่ายระบบการแพทย์และการศึกษาทางไกล กับฝ่ายเครื่องส่งโทรทัศน์และวิทยุ
ซึ่งเป็นผู้นำในด้านการให้บริการและจัดจำหน่ายเครื่องส่งวิทยุและโทรทัศน์
รวมทั้งดำเนินการจัดหาและติดตั้งอุปกรณ์ระบบสำหรับห้องผลิตรายการให้กับสถานีวิทยุ สถานีโทรทัศน์
หน่วยงานการศึกษาและหน่วยงานอื่นๆ ทั้งภายในประเทศและประเทศใกล้เคียง

-   ผลการดำเนินงานในปีที่ผ่านมาและโครงการในอนาคต

ฝ่ายระบบขนส่ง

เนื่องจากฝ่ายฯ ดำเนินงานโครงการระยะยาว
วิกฤตเศรษฐกิจช่วงที่ผ่านมาจึงไม่มีผลกระทบรุนแรงกับฝ่ายฯ มากนัก ผลงานในปี 2544
คือการติดตั้งระบบอาณัติสัญญาณรถไฟ ในโครงการเปลี่ยนราง ระยะ 1 และ 3
การติดตั้งระบบอาณัติสัญญาณทางรถไฟ สายตลิ่งชัน-นครปฐม
การติดตั้งระบบเก็บเงินบนทางด่วน-ด่านประชาชื่น โครงการในอนาคต คือ
โครงการระบบอาณัติสัญญาณทางรถไฟรางคู่ สายรังสิต-บ้านภาชี บ้านภาชี-ลพบุรี
บ้านภาชี-มาบกะเบา ตลิ่งชัน-นครปฐม และระบบเก็บเงินบนทางด่วนสายใหม่ เช่น วงแหวนด้านใต้

ฝ่ายระบบพลังงาน

ผลงานในปีที่ผ่านมาคือ โครงการก่อสร้างสถานีไฟฟ้าย่อยขนาด 22 กับ 33 KV Indoor
Switchgear ซึ่งครอบคลุมพื้นที่แถบภาคเหนือ ภาคใต้ และภาคกลาง ได้มีการส่งงานเพิ่มอีก 4
สถานี ประกอบด้วย สถานีไฟฟ้าแม่จัน สถานีไฟฟ้าบึงสามพัน สถานีไฟฟ้าระยอง
และสถานีไฟฟ้าสุไหงโกลก และในส่วนของงาน Site Preparation ได้มีการเซ็นสัญญากับ บริษัท
ยูนิเทค แอสโซซิเอทส์ จำกัด (Unitech Associates Company Limited)
ในงานจัดเตรียมสถานที่สำหรับการติดตั้งอุปกรณ์เครื่องช่วยในการเดินอากาศ ILS
บริเวณท่าอากาศยานภูมิภาค 16 แห่งทั่วประเทศ ของบริษัท วิทยุการบินแห่งประเทศไทย จำกัด
(Aeronautical Radio of Thailand Co.,Ltd.) พร้อมกันนี้ได้ดำเนินการแล้วเสร็จ
และส่งมอบงานเป็นที่เรียบร้อยสำหรับโครงการSite Preparation
ปรับปรุงอาคารสำนักงานป้องกันและปราบปรามการฟอกเงิน (ปปง.) และโครงการ Site
Preparation พร้อมสิ่งก่อสร้างอาคารสถานีรับวิทยุที่ศูนย์เกษตรกรรมโยทะกา
กรมสื่อสารทหารเรือ

-15-

ฝ่ายระบบควบคุม

ระบบควบคุมเน้นในการจัดหาเทคโนโลยีสารสนเทศและบริการที่เกี่ยวข้องกับระบบ SCADA
(Supervisory Control and Data Acquisition)
เพื่อใช้ประโยชน์ในการควบคุมและรวบรวมข้อมูลการทำงานของอุปกรณ์ต่างๆ
ในกระบวนการส่งและจำหน่ายอย่างต่อเนื่องจากระยะไกลและทันท่วงที เช่น ธุรกิจท่อน้ำมันและก๊าซ
และสาธารณูปโภคหลักๆ เช่น ระบบจ่ายไฟฟ้า

ในปี 2544 ฝ่ายฯ ได้เป็นผู้ออกแบบและติดตั้งระบบ SCADA
ในโครงการท่อก๊าซธรรมชาติราชบุรี-วังน้อย ของการปิโตรเลียมแห่งประเทศไทย
ซึ่งเป็นงานที่ต่อเนื่องมาจากปีที่ผ่านมาและได้เริ่มงานตั้งแต่เดือนเมษายน 2544 นอกจากนี้ฝ่ายฯ
ได้เป็นผู้จัดหาอุปกรณ์และควบคุมการติดตั้งในโครงการโทรมาตรน้ำที่เขื่อนบางลาง
ของการไฟฟ้าฝ่ายผลิตแห่งประเทศไทย ฝ่ายฯ จะเน้นการให้บริการด้านวิศวกรรมและจัดหาระบบ
SCADA ที่เหมาะสมกับความต้องการของลูกค้า โดยเจาะจงในกลุ่มพลังงานและระบบสาธารณูปโภค
ในอนาคตฝ่ายฯ จะขยายการให้บริการด้านเทคโนโลยีมาในส่วนของการปะปาและชลประทาน

แผนกเพาเวอร์อินฟรา

ดำเนินโครงการก่อสร้างสายส่ง กระบี่-ทุ่งสง ระยะทาง 80 กิโลเมตร

บริษัท ห้วยโฮะ เพาเวอร์ จำกัด

เป็นหนึ่งในโครงการ IPP ในสาธารณรัฐประชาธิปไตยประชาชนลาว
โดยจ่ายกระแสไฟฟ้าให้กับประเทศไทยในเขตจังหวัดอุบลราชธานีและอีสานตอนใต้ในวันที่ 3
กันยายน 2542 บริษัทฯ
มีนโยบายจะขายหุ้นที่ถือในบริษัทนี้เพื่อปรับโครงสร้างการลงทุนให้มีประสิทธิภาพขึ้น

บริษัท เอบีบี เบลลี่ จำกัด

ในปีที่ผ่านมา บริษัทฯ ได้รับเลือกให้เป็นผู้ออกแบบ จัดหาอุปกรณ์
และติดตั้งระบบควบคุมอัตโนมัติสำหรับโรงไฟฟ้าพลังความร้อนร่วมขนาด 105 เมกกะวัตต์
ของบริษัทปิโตรเคมีแห่งชาติ นอกจากนั้น
ยังได้รับการว่าจ้างให้ทำการปรับปรุงระบบควบคุมในส่วนของ Human-Machine Interface
ให้กับโรงไฟฟ้าแม่เมาะ หน่วยที่ 10-11 โรงโอเลฟินของบริษัท ปิโตรเคมีแห่งชาติ
และโรงงานผลิตเยื่อกระดาษของบริษัทปัญจพล

ฝ่ายเครื่องส่งโทรทัศน์และวิทยุ

ดำเนินธุรกิจในการให้บริการจัดจำหน่ายระบบและอุปกรณ์เครื่องส่งออกอากาศโทรทัศน์และวิทยุรวมทั้งระบบและอุปกรณ์ห้องผลิตรายการให้กับสถานีโทรทัศน์
สถานีวิทยุและหน่วยงานอื่น ทั้งภายในประเทศและประเทศใกล้เคียง โดยให้บริการเป็นแบบ
System Integrator และ Turnkey System
ซึ่งบริษัทมีบุคลากรที่มีประสบการณ์พร้อมให้คำปรึกษาออกแบบระบบ
โดยเลือกสรรอุปกรณ์และติดตั้งตามความต้องการของลูกค้า

สถานีวิทยุและวิทยุโทรทัศน์ได้เริ่มปรับปรุงและขยายเครือข่าย
หลังจากได้ชะลอโครงการมาตั้งแต่เกิดวิกฤตเศรษฐกิจ ซึ่งในปีที่ผ่านมาทางฝ่ายฯ
ได้จัดหาและติดตั้งเครือข่ายสถานีวิทยุโทรทัศน์ให้แก่ อ.ส.ม.ท.ทั้งหมด 7
แห่งของกรมประชาสัมพันธ์ 1 แห่ง และของสถานีวิทยุโทรทัศน์กองทัพบกช่อง 5 อีก 2 แห่ง ในปี
2545 จะดำเนินการจัดหาและติดตั้งเครือข่ายสถานีวิทยุ AM ของกรมประชาสัมพันธ์อีก 4 แห่ง
และสถานีวิทยุโทรทัศน์ของ อ.ส.ม.ท. อีก 4 แห่ง นโยบายของฝ่ายฯ
ยังคงเน้นการให้บริการครบวงจรที่มีคุณภาพตั้งแต่การออกแบบ

-16-

จัดหา ติดตั้งและซ่อมบำรุงรักษา ตลอดจนถึงการฝึกอบรมบุคคลากรและให้คำปรึกษา แนวโน้มในปี
2545
สถานีวิทยุและโทรทัศน์ทั้งของราชการและเอกชนยังคงต้องการอุปกรณ์เครื่องส่งและอุปกรณ์อื่นๆ
เพื่อมาทดแทนกับของเก่า และยังมีโครงการที่จะขยายเครือข่ายออกไปอีกหลายสถานี
นอกจากนี้การเปลี่ยนแปลงเทคโนโลยีจาก Analog เป็น Digital
จะเป็นจุดเปลี่ยนที่สำคัญในอนาคตที่จะทำวงการการผลิตรายการและแพร่ภาพกระจายเสียงต้องปรับตัวเพื่อใช้ประโยชน์จากเทคโนโลยี
Digital ในการแข่งขัน ซึ่งบริษัทฯ
พร้อมที่จะตอบสนองและเป็นผู้นำตลาดในด้านเครื่องส่งวิทยุและโทรทัศน์
เนื่องจากมีความพร้อมในด้านบุคคลากร และสินค้าที่บริษัทฯ
เป็นตัวแทนอยู่ก็เป็นสินค้าที่ได้รับการยอมรับทั้งในด้านคุณภาพและบริการ

ฝ่ายระบบการแพทย์และการศึกษาทางไกล

เป็นผู้ดำเนินการโครงการแพทย์ทางไกลผ่านดาวเทียมของกระทรวงสาธารณสุข จำนวน 19
โรงพยาบาล และ 1 ศูนย์
โดยเป็นโครงการเพื่อการปรึกษาแพทย์จากโรงพยาบาลห่างไกลมายังโรงพยาบาลใหญ่
ที่มีแพทย์ผู้ชำนาญเฉพาะทาง ตลอดทั้งมีระบบการประชุมทางไกล และการ Broadcast ต่างๆ ด้วย

ธุรกิจหลักของฝ่าย คือ การแพทย์ทางไกลผ่านดาวเทียม
และการให้บริการการเรียนการสอนทางไกล ในปี 2544 ฝ่ายฯ ดำเนินการ เตรียมให้บริการ
e-Learning ครบวงจร โดยผ่านสื่อ TV แบบ Pay TV โดยฝ่ายฯ
มุ่งเน้นเป้าหมายตลาดCorporate เป็นเป้าหมายแรก สำหรับธุรกิจ e-Learning
จะเริ่มดำเนินการเต็มรูปแบบในราวต้นปี 2545 ในส่วนธุรกิจการแพทย์ทางไกลนั้น
จากสภาวะเศรษฐกิจถดถอยที่ผ่านมาทำให้ธุรกิจนี้ยังชะลอตัว กระทรวงสาธารณสุข
ผู้เป็นเจ้าของโครงการได้ทำการออกอากาศให้ความรู้ ด้านวิชาการแพทย์ และพยาบาล
สำหรับโรงพยาบาลต่างๆ ในเครือข่ายเป็นส่วนใหญ่ และมีแนวโน้มที่จะเชื่อมขยายสู่โรงพยาบาลอื่นๆ
ในอนาคต การดำเนินงานของฝ่ายฯ ในเรื่องการศึกษาต่อเนื่องด้านการพยาบาล และสาธารณสุข
โดยใช้เครื่อข่ายแพทย์ทางไกลนั้น ยังอยู่ในขั้นเตรียมการ
สำหรับโครงการแพทย์ทางไกลผ่านดาวเทียมในปัจจุบัน เป็นที่สนใจจากประเทศใกล้เคียง
โดยประเทศสาธารณรัฐสังคมนิยมเวียดนามได้ขอมาดูโครงการดังกล่าวเพื่อนำไปเป็นต้นแบบ
และพร้อมที่จะให้ฝ่ายฯ เข้าไปดำเนินงานต่อไปในอนาคตอันใกล้

บริษัท ไทยไฟเบอร์ออพติคส์ จำกัด

บริษัทฯ เป็นผู้ผลิตไฟเบอร์ออพติคส์เคเบิ้ลออกจำหน่ายทั้งตลาดภายในและต่างประเทศ ในปี 2544
บริษัท มีผลการดำเนินการเป็นที่น่าพอใจอย่างยิ่ง โดยเฉพาะตลาดต่างประเทศ
และได้มีการขยายกำลังการผลิตเพื่อรองรับความต้องการของตลาดที่เพิ่มมากขึ้น

กลุ่มโทรคมนาคม

-   หน้าที่และความรับผิดชอบของหน่วยงาน

กลุ่มประกอบด้วยฝ่ายระบบสื่อสัญญาณ และฝ่ายระบบโทรศัพท์และอุปกรณ์ ดำเนินธุรกิจในลักษณะ
Turnkey Project รวมทั้ง จำหน่ายผลิตภัณฑ์และบริการด้านโทรคมนาคม เช่น การออกแบบ
ให้คำปรึกษา ตลอดจนติดตั้งระบบโทรคมนาคมขนาดใหญ่ ในส่วนผลิตภัณฑ์ ได้แก่ Telecom
Transmission Network, PABX, WAN,

-17-

Data Communication, Video Conferences เป็นต้น นอกจากนั้น ยังมีบริษัทในเครือได้แก่
บริษัท พูนทรัพย์ คอมมูนิเคชั่น จำกัด และบริษัท ล็อกซเล่ย์ ไวร์เลส จำกัด

-   การเปลี่ยนแปลงในปีที่ผ่านมา

นอกจากกลุ่มโทรคมนาคมจะดำเนินโครงการโทรศัพท์สาธารณะทางไกลชนบท
รวมทั้งโครงการที่ต่อเนื่องอื่นๆ แล้ว กลุ่มฯ ยังเป็นตัวแทนจำหน่ายผลิตภัณฑ์ PABX และ Data
Products ของ Ericsson เพิ่มขึ้น พร้อมทั้ง ได้นำ NEC เข้ามาจำหน่ายแทน Fujitsu
เพื่อให้ธุรกิจดำเนินไปอย่างต่อเนื่อง

-   ภาวะการแข่งขัน

ตลาดของธุรกิจโทรคมนาคมในปี 2544 ปรับตัวดีขึ้น
เนื่องจากรัฐใช้นโยบายทางการเงินกระตุ้นให้มีการใช้จ่ายในระบบมากขึ้น
ประกอบกับการที่บริษัทผู้ผลิตจากต่างประเทศมีการแข่งขันกันขยายจำนวนตัวแทนจำหน่ายในประเทศไทยมากขึ้น
ช่วยให้มีจำนวนลูกค้าที่ให้ความไว้วางใจผลิตภัณฑ์ของบริษัทเพิ่มมากขึ้น

ผลการดำเนินงานในปีที่ผ่านมาและโครงการในอนาคต

บริษัท ล็อกซเล่ย์ ไวร์เลส จำกัด เป็นตัวแทนจำหน่ายผลิตภัณฑ์ PABX และ Data Products ของ
Ericsson ส่วนบริษัท พูนทรัพย์ คอมมูนิเคชั่น จำกัด
รับผิดชอบเกี่ยวกับโครงการโทรศัพท์สาธารณะทางไกลชนบทขององค์การโทรศัพท์แห่งประเทศไทย
มูลค่าโครงการประมาณ 3 พันล้านบาท นอกจากนี้ ยังได้รับมอบหมายให้จัดหา
และติดตั้งอุปกรณ์สำหรับโครงการต่อเนื่องขององค์การโทรศัพท์แห่งประเทศไทย
ซึ่งเป็นงานด้านระบบไร้สาย (Wireless System) ของโครงการอินเตอร์เน็ตโรงเรียน
อินเตอร์เน็ตตำบล 26 จังหวัด 1,000 หมู่บ้าน รวมทั้งสิ้น 6,000 โรงเรียน 2,000 ตำบล
มูลค่าประมาณ 700 ล้านบาท ซึ่งมีกำหนดเสร็จสิ้นภายในปี 2546

ฝ่ายระบบโทรศัพท์และอุปกรณ์ BCD หรือ Business Communication Department ปัจจุบัน
เป็นตัวแทนจำหน่ายผลิตภัณฑ์ PABX กับ Data Products ของ Nortel Networks และ PABX
ของ NEC ซึ่งนำเข้ามาจำหน่ายแทน Fujitsu ทางฝ่ายฯ
ดำเนินนโยบายทางการตลาดโดยการรักษาลูกค้าที่มีอยู่เดิมพร้อมมุ่งสร้างลูกค้าใหม่
โดยเฉพาะการขยายตลาด Data ของ Nortel Networks ให้มากขึ้น เพื่อให้มีรายได้สม่ำเสมอ
พร้อมทั้งเปิดแผนกใหม่เพื่อดำเนินธุรกิจด้าน Cellular Operator
ซึ่งมีการเติบโตสูงมากในประเทศไทย

ฝ่ายระบบสื่อสัญญาณ TSD หรือ Transmission System Department
รับงานระบบสื่อสัญญาณระบบโทรคมนาคมซึ่งใช้กับระบบขนาดใหญ่ที่ใช้กับองค์การโทรศัพท์แห่งประเทศไทย
การสื่อสารแห่งประเทศไทย ทั้งระบบ Optic Fiber ระบบ Networks ระบบ Microwave
และระบบสื่อสารดาวเทียมของหน่วยงานราชการและเอกชน รวมทั้งเป็นตัวแทนจำหน่ายผลิตภัณฑ์
Video Conference ที่ผ่านมามีผลประกอบการดีขึ้นอย่างมาก
โดยขยายงานในส่วนของโครงการมากขึ้น ในปี 2545 ฝ่ายฯ
จะมุ่งเน้นไปที่การทำสัญญาบำรุงรักษาระบบและอุปกรณ์ต่างๆ โดยเฉพาะในส่วน Turnkey
Project นอกจากนี้ยังอำนวยการรับออกแบบและรับเหมาติดตั้งระบบ Baes Station ต่างๆ
ซึ่งจะขยายตัวมากขึ้นในอนาคตตามเทคโนโลยีที่พัฒนาขึ้นตลอดเวลา

-18-

ผลการดำเนินงานโดยรวมในปีที่ผ่านมาของกลุ่มฯ มีการแข่งขันสูง
แต่ยังคงรักษาสถานภาพความเป็นผู้นำในตลาดเดิมไว้ได้ ผลิตภัณฑ์ PABX มีการเติบโตเป็นอย่างดี
อันเป็นผลมาจากศักยภาพที่แข็งแกร่งหลายประการ เช่น
การรักษาความสัมพันธ์ที่ดีกับลูกค้าและคู่ค้ามายาวนาน การมีฐานลูกค้าที่กว้างขวาง
และยังสามารถเปิดตลาดกับกลุ่มลูกค้าใหม่ซึ่งเป็นตลาดทหารได้ และที่สำคัญคือ
การมีขีดความสามารถอย่างสูงในการให้บริการหลังการขาย
อันเกิดจากการสั่งสมประสบการณ์และคุณภาพของบุคคลากรมาอย่างต่อเนื่อง
ส่งผลให้ลูกค้ามีความไว้วางใจในบริการเป็นอย่างมาก และเนื่องจากดำเนินนโยบายอย่างรอบคอบ
พร้อมกับการรุกไปสู่ตลาดใหม่อย่างจริงจัง โดยประเมินโอกาส แนวโน้ม
และความมั่นคงของตลาดอย่างถี่ถ้วน ทำให้ได้ผลตอบรับอย่างดี

ธุรกิจของกลุ่มฯ ในปี 2545 ยังมีแนวโน้มดีขึ้น เนื่องจากเป็นธุรกิจต่อเนื่องที่ต้องมีการดูแลรักษา
นอกจากนี้ภาครัฐยังมีโครงการจัดซื้อจัดหาต่างๆ เพื่อกระตุ้นเศรษฐกิจ
ธุรกิจโทรคมนาคมซึ่งเป็นธุรกิจเสรีจึงมีโอกาสค่อนข้างสูง ส่วนใหญ่ กลุ่มฯ
เน้นการเข้าประมูลงานกับหน่วยงานรัฐวิสาหกิจ เช่น การสื่อสารแห่งประเทศไทย
องค์การโทรศัพท์แห่งประเทศไทยซึ่งมีความแข็งแกร่งทางการเงิน
จึงคาดหมายได้ว่าผลประกอบการในปีหน้าจะดีขึ้นอย่างมาก
อีกทั้งในธุรกิจโทรคมนาคมจะมีผู้ประกอบการรายใหม่เข้ามาลงทุนสร้างระบบและอุปกรณ์เพิ่มขึ้นจำนวนมาก
ซึ่งจะช่วยกระตุ้นความต้องการของตลาดให้เพิ่มสูงขึ้นอีกทางหนึ่งด้วย

กลุ่มคอนซูเมอร์อิเล็กทรอนิกส์

-   หน้าที่และความรับผิดชอบของหน่วยงาน

แบ่งเป็นฝ่าย Cellular Phone และฝ่ายคอมพิวเตอร์
โดยดำเนินธุรกิจเป็นตัวแทนจำหน่ายให้กับโทรศัพท์เคลื่อนที่หลายระบบ คอมพิวเตอร์
และอุปกรณ์เสริม ฝ่าย Cellular Phone
ดำเนินธุรกิจเป็นตัวแทนจำหน่ายให้กับโทรศัพท์เคลื่อนที่หลายระบบและอุปกรณ์เสริม
รวมทั้งเป็นศูนย์บริการของอิริคสัน ส่วนฝ่ายคอมพิวเตอร์
ดำเนินการเป็นผู้แทนจำหน่ายคอมพิวเตอร์แบบตั้งโต๊ะ IBM, Acer และแบบกระเป๋าหิ้ว Fujitsu
โดยเน้นการจัดจำหน่ายแบบค้าส่งโดยกลุ่มเป้าหมายคือร้านค้าปลีก (Dealer) หน่วยงานราชการ
และบริษัทในเครือตามลำดับ

-   การเปลี่ยนแปลงในปีที่ผ่านมา

กลุ่มฯ ได้ปรับโครงสร้างภายในอย่างจริงจังและเน้นรูปแบบการจำหน่ายการค้าส่ง
เพื่อช่วยเพิ่มประสิทธิภาพในการขาย รวมทั้งได้ขยายเครือข่ายร้านค้าปลีกเพิ่มขึ้นเป็นจำนวนมาก
ทำให้ประสบความสำเร็จในการดำเนินการเป็นอย่างดี

-   ภาวะการแข่งขัน

การแข่งขันในตลาดธุรกิจโทรศัพท์เคลื่อนที่มีสูงมาก ทำให้ราคาลดต่ำลง
ขณะเดียวกันอุปสงค์ก็มีอยู่สูงและเพิ่มขึ้นอย่างรวดเร็วตลอดเวลา
โอกาสในธุรกิจนี้จึงยังคงอยู่ในเกณฑ์ดี
ส่วนตลาดคอมพิวเตอร์และอุปกรณ์มีการแข่งขันสูงมากเช่นเดียวกัน

-19-

-   ผลการดำเนินงานในปีที่ผ่านมาและโครงการในอนาคต

ในปี 2544 ที่ผ่านมา กลุ่มฯ ประสบความสำเร็จในการดำเนินงาน
ด้วยการพิจารณาความเหมาะสมของธุรกิจและปรับเปลี่ยนโครงสร้างภายในกลุ่มฯ โดยยังคงฝ่าย
Cellular Phone เพื่อเป็นตัวแทนจำหน่ายหลักให้กับโทรศัพท์เคลื่อนที่หลายระบบและทุกยี่ห้อ
ซึ่งยอดจำหน่ายของฝ่ายฯเพิ่มขึ้นสูงมากและเป็นไปตามเป้าหมายที่ตั้งไว้
เนื่องจากการปรับกลยุทธ์การจัดจำหน่ายเป็นแบบค้าส่งทำให้การทำงานของบุคคลากรมีประสิทธิภาพยิ่งขึ้น
ส่งผลให้ฝ่ายฯ เป็นผู้ครองตลาดรายใหญ่ที่สุดรายหนึ่งของตลาดโดยรวมในปัจจุบัน นอกจากนั้นฝ่ายฯ
ยังสามารถขยายเครือข่าย ร้านค้าปลีกได้อย่างกว้างขวางกว่า 300 แห่ง
และเป็นหนึ่งในผู้ให้บริการหลักในการซ่อมบำรุงหลังการขายของอิริคสันอีกด้วย
โดยมีเป้าหมายจะขยายเครือข่ายต่อไปให้ครอบคลุมพื้นที่ทั่วประเทศ

อนึ่ง ฝ่ายฯ ยังเป็นผู้นำเข้าและจำหน่ายโทรศัพท์เคลื่อนที่ Sewon
จากประเทศเกาหลีใต้แต่เพียงผู้เดียวในประเทศไทย
ซึ่งยี่ห้อดังกล่าวได้รับการตอบรับจากผู้บริโภคเป็นอย่างดียิ่ง

สำหรับปี 2545 ฝ่ายฯ จะเพิ่มการเป็นตัวแทนจำหน่ายในระบบ CDMA / TA Orange
ซึ่งจะทำให้ครบทุกระบบในประเทศไทยไปพร้อมๆ กับการมุ่งเน้นการขยายศูนย์บริการอย่างต่อเนื่อง
เพื่อเพิ่มยอดจำหน่ายซึ่งคาดว่าจะเพิ่มขึ้นอีกเท่าตัวเนื่องจากตลาดยังมีโอกาสที่จะเติบโตสูง
และนำมาซึ่งผลกำไรจากการประกอบการมากยิ่งขึ้น

ฝ่ายคอมพิวเตอร์ได้รับการแต่งตั้งให้เป็นผู้นำเข้าและจัดจำหน่ายอุปกรณ์ต่อพ่วงคอมพิวเตอร์
EagleTec เพียงผู้เดียวในประเทศไทย การขายจะมุ่งเน้นการกระจายการแต่งตั้งตัวแทนจำหน่าย
(Dealer) ในปี 2544 ที่ผ่านมา ผลประกอบการของฝ่ายฯ ก้าวหน้าเป็นที่พึงพอใจเป็นอย่างยิ่ง
โดยมีการเติบโตในยอดจำหน่ายที่สูงมาก
เนื่องจากตลาดยังมีความต้องการในการปรับเปลี่ยนเป็นเทคโนโลยีที่ทันสมัยยิ่งขึ้น
ฝ่ายคอมพิวเตอร์ยังคงมุ่งมั่นพัฒนาศักยภาพในการแข่งขันในด้านราคาและบริการ โดยฝ่ายฯ
ได้รับการสนับสนุนเป็นอย่างดีจากผู้ผลิต และผสมผสานกับความพร้อม ความกระตือรือร้น
ความสามัคคีของทีม ในปี 2544 ที่ผ่านมา ฝ่ายฯ ได้ทำการปรับปรุงแผนการดำเนินงานให้ชัดเจน
และกระชับ ฉับไวมากขึ้น
โดยการปรับปรุงคลังสินค้าให้มีการเก็บและจ่ายสินค้าอย่างมีประสิทธิภาพมากขึ้น
มีการจัดกระบวนการส่งสินค้าที่ถูกต้อง รวดเร็วและปลอดภัย ทางด้านบริการข้อมูล ฝ่ายฯ
ยังมีศูนย์กลางการให้บริการข้อมูล (Call Center) เพื่อตอบสนองความต้องการของลูกค้าตลอด 7
วันและวันละ 10 ชั่วโมง หมายเลขโทรศัพท์ Call Center 0 2369 3636
จะช่วยแบ่งเบาภาระการรับโทรศัพท์ของพนักงานขาย
เพื่อให้พนักงานขายได้บริหารเวลาเพื่อการขายและการบริการให้เกิดประโยชน์สูงสุด ในปี 2545
ฝ่ายฯ มุ่งกระจายตลาดและยอดขายจากคอมพิวเตอร์ และ Accessories เป็นจุดสำคัญ

ฝ่ายโครงการพิเศษ

-   หน้าที่และความรับผิดชอบของหน่วยงาน

เป็นหน่วยงานที่จัดตั้งขึ้นใหม่ เพื่อให้บริการด้านการจัดซื้อจัดหา รวมทั้งติดตั้ง
และซ่อมบำรุงเครื่องมือและระบบอิเล็กทรอนิกส์ที่ใช้งานเฉพาะด้าน
รวมถึงการจัดซื้อระบบมาพัฒนาใหม่ให้สอดคล้องกับการใช้งานสำหรับหน่วยงานต่างๆ ทั้งรัฐบาล
รัฐวิสาหกิจ และเอกชน

-20-

-   การเปลี่ยนแปลงในปีที่ผ่านมา

ในปีที่ผ่านมา ภาวะเศรษฐกิจไม่มีผลกระทบต่อการดำเนินงานของฝ่ายฯ มากนัก
เนื่องจากอัตราแลกเปลี่ยนเงินตราต่างประเทศค่อนข้างคงที่และฝ่ายฯได้ทำการตลาดเฉพาะกลุ่มที่มีความต้องการสินค้าเฉพาะด้านและมีโครงการใช้งานแน่นอน
เช่น กระทรวงกลาโหม และหน่วยงานราชการต่างๆ นอกจากนี้ ยังมุ่งเน้นการพัฒนาแหล่งข้อมูล
ความก้าวหน้าทางเทคโนโลยีต่างๆ
โดยผ่านทางเว็บไซต์อินเตอร์เน็ตและพัฒนาบุคคลากรที่เชี่ยวชาญเฉพาะด้านอยู่ตลอดเวลา
เพื่อสร้างศักยภาพความพร้อมและความมั่นใจในการให้บริการแก่กลุ่มลูกค้า

-   ภาวะการแข่งขัน

เนื่องจากฝ่ายฯ ดำเนินธุรกิจเกี่ยวกับการจัดหาผลิตภัณฑ์สินค้าที่มีคู่แข่งน้อย
อีกทั้งเป็นโครงการที่มีรายได้ต่อเนื่องระยะยาว (Recurring Revenue) รวมถึงข้อเสนอเช่น
การซ่อมบำรุงซึ่งเป็นการให้บริการต่อปีประกอบกับแผนการตลาดแบบ Direct Marketing
ที่ตอบสนองความต้องการของกลุ่มลูกค้าหลัก โดยเน้นการขายผลิตภัณฑ์ที่ดีในราคาพอสมควร
จึงทำให้ธุรกิจมีความเสี่ยงต่ำ ถึงแม้ต้องแข่งขันกับผู้ผลิตโดยตรงจากต่างประเทศ
หรือบริษัทนายหน้าก็ตาม

-   ผลการดำเนินงานในปีที่ผ่านมาและโครงการในอนาคต

การดำเนินงานในปีที่ผ่านมาอยู่ในระดับที่น่าพอใจ
ถึงแม้เศรษฐกิจของประเทศโดยรวมจะยังคงไม่ฟื้นตัวนัก เนื่องจากฝ่ายฯ
ได้มุ่งเน้นการขายไปยังกลุ่มลูกค้าที่มีความมั่นคงทางการเงินเท่านั้น
ทำให้สามารถควบคุมต้นทุนของการดำเนินงานได้อย่างมีประสิทธิภาพ
ขณะเดียวกันได้ศึกษาความต้องการของกลุ่มลูกค้าไว้ล่วงหน้าเพื่อเตรียมการจัดซื้อจัดหาข้อมูลทางด้านเทคโนโลยีและสินค้าใหม่ๆ
แล้วจึงเข้าประมูลโครงการ โดยที่กลุ่มลูกค้าส่วนใหญ่เป็นหน่วยงานของราชการและรัฐบาล เช่น
กระทรวงกลาโหม ปัจจุบันฝ่ายฯ ได้เริ่มเสนอโครงการใหม่ๆ ไปบ้างแล้ว

ในปี 2545 ฝ่ายฯ ยังคงยึดกลุ่มลูกค้าที่เป็นหน่วยงานรัฐบาลเช่นเดิม
แต่จะปรับปรุงด้านการจัดหาผลิตภัณฑ์ ซึ่งปัจจุบันยังเป็นการนำเข้ามาจากต่างประเทศ
มาเป็นการพัฒนาขึ้นเองบ้างหรือหาแหล่งสนับสนุนอื่นๆ จากในประเทศเพื่อลดต้นทุน
ให้ได้มาซึ่งผลประกอบการที่ดียิ่งขึ้น นอกจากนี้
จะคงมุ่งเน้นเทคโนโลยีเฉพาะด้านที่สนับสนุนผลิตภัณฑ์ที่มีอยู่แล้วของล็อกซเล่ย์เองอีกด้วย
รวมทั้งเน้นโครงการที่มีรายได้ระยะยาว (Recurring Revenue) เช่น
การให้บริการซ่อมบำรุงหลังการขาย
ไปพร้อมกับการเตรียมความพร้อมด้านบุคคลากรให้มีความรู้ก้าวทันเทคโนโลยี
เพื่อป้องกันอัตราความเสี่ยงในการประกอบการ

-21-

3.2 สายธุรกิจเทรดดิ้ง

กลุ่มสินค้าอุปโภคและบริโภค

-   หน้าที่และความรับผิดชอบของหน่วยงาน

  เป็นธุรกิจที่จัดตั้งในรูปแบบของบริษัทในเครือ ดำเนินการผลิตและจำหน่ายสินค้าบริโภคทั้งในและ

ต่างประเทศ ได้แก่

บริษัท ล็อกซเล่ย์ เทรดดิ้ง จำกัด

เป็นผู้จัดจำหน่ายสินค้าของผู้ผลิตแต่เพียงผู้เดียว
โดยทำหน้าที่จัดจำหน่ายสินค้าสู่ร้านค้าขายส่งและห้างสรรพสินค้าทั่วประเทศ สินค้าที่จัดจำหน่าย
ได้แก่ น้ำมันพืชกุ๊ก นมสดหนองโพ แป้งโกกิ ผลิตภัณฑ์ตราตาชั่ง และผลิตภัณฑ์ทูน่ากระป๋องตราซีเล็ค
รวมถึงถั่วลันเตากรอบกรีนนัท และโจ๊กเบญจา

บริษัท แอสแพค ออยล์ (ไทยแลนด์) จำกัด

เดิมชื่อ บริษัท คาสตรอล (ไทยแลนด์) จำกัด เป็นบริษัทร่วมทุนระหว่าง บริษัท บี พี จำกัด กับ
บริษัท ล็อกซเล่ย์ จำกัด (มหาชน) บริษัท บี พี จำกัด เป็นบริษัทน้ำมันของโลก
ดำเนินธุรกิจด้านพลังงาน น้ำมันเชื้อเพลิง และผลิตภัณฑ์ต่างๆ ที่เกี่ยวข้องกับปิโตรเลี่ยม บริษัท
แอสแพค ออยล์ (ไทยแลนด์) จำกัด เป็นผู้ผลิตและจำหน่ายน้ำมันหล่อลื่นโดยใช้แบรนด์ “CASTROL”
และ “BP” ซึ่งทั้งสองแบรนด์เป็นน้ำมันหล่อลื่นคุณภาพสูงและมีชื่อเสียงเป็นที่รู้จักในตลาดประเทศไทย
สินค้ากลุ่มผลิตภัณฑ์หล่อลื่นที่ผลิตและจำหน่ายแบ่งตามประเภท ได้แก่ Automotive Products
สินค้าที่ใช้กับยานยนต์ทั่วไป ตั้งแต่รถมอเตอร์ไซด์ รถยนต์นั่ง รถบรรทุกจนถึงรถขนส่งขนาดใหญ่
Industrial Products สินค้าใช้กับโรงงานต่างๆ
โดยเฉพาะอย่างยิ่งการหล่อลื่นในอุตสาหกรรมแปรรูปโลหะ
เพื่อผลิตชิ้นส่วนเครื่องจักรและอุปกรณ์ที่ใช้ในชีวิตประจำวัน และ Marine Products
สินค้าใช้กับการขนส่งทางน้ำ เช่น เรือเดินทะเล เรือประมง และเรือขนส่งทั่วไป

บริษัท น้ำหวานลาว จำกัด

ผลิตและจำหน่ายน้ำอัดลม ในสาธารณรัฐประชาธิปไตยประชาชนลาว (สปป.ลาว) ภายใต้แบรนด์
เป็ปซี่ มิรินด้า และเซเว่นอัพ ซึ่งมีผลิตภัณฑ์ทั้งประเภท บรรจุขวดแก้ว กระป๋อง และขวด PET

-22-

-   ผลการดำเนินงานในปีที่ผ่านมาและโครงการในอนาคต

บริษัท ล็อกซเล่ย์ เทรดดิ้ง จำกัด

ประสบภาวะการแข่งขันสูงมาก
โดยเฉพาะระยะเศรษฐกิจถดถอยสินค้าคู่แข่งส่วนใหญ่เน้นการตัดราคารุนแรง
ทำให้เสียค่าส่งเสริมการขายค่อนข้างสูงและกำไรน้อย อย่างไรก็ตาม
การเข้าสู่ตลาดของคู่แข่งขันรายใหม่นั้น ทำได้ค่อนข้างยากเพราะคู่แข่งต้องมีสินค้าที่มีคุณภาพดี
มีปริมาณการขายมากเพียงพอ
และมีการสนับสนุนการขายสูงในระยะเวลานานต่อเนื่องบริษัทฯจึงสามารถรักษาส่วนแบ่งตลาดได้เป็นอย่างดี
แผนการดำเนินงานของบริษัทฯ ในปัจจุบันและอนาคต คือการพัฒนาสินค้าให้มี Line Extension
มากขึ้น จัดหาสินค้าใหม่ที่มีศักยภาพเข้ามาจำหน่าย และพัฒนาสินค้าที่บริษัทฯ เป็นเจ้าของสินค้าเอง
รวมทั้งเพิ่มปริมาณการขายสินค้าให้สูงขึ้น

บริษัท แอสแพค ออยล์ (ไทยแลนด์) จำกัด

ปี 2544 เป็นปีแรกที่ได้รวมธุรกิจน้ำมันหล่อลื่น “คาสตรอล” และ “บีพี” ในประเทศไทย
มีการปรับปรุงองค์กรเพื่อเพิ่มประสิทธิภาพในด้านการผลิต การบริการลูกค้า
ตลอดจนวิธีบริหารภายในองค์กร เนื่องจากการรวมธุรกิจทั้งสองแบรนด์
ทำให้ยอดขายรวมเป็นลำดับต้นๆ ในอุตสาหกรรมนี้
แม้ว่าภาวะเศรษฐกิจประเทศไทยจะขยายตัวน้อยมาก บริษัทฯ
ได้ปรับปรุงผลิตภัณฑ์เพื่อให้สอดคล้องกับการเปลี่ยนแปลงและพัฒนาการของยานยนต์ต่างๆ
โดยเน้นการลดมลภาวะและรักษาสิ่งแวดล้อมอยู่เสมอ

บริษัท น้ำหวานลาว จำกัด

ในปี 2544 ตลาดน้ำอัดลมใน สปป.ลาว เริ่มฟื้นตัวขึ้นบ้าง มีการแข่งขันกันมากขึ้นพอสมควร
โดยเฉพาะในช่วงปลายปีมีผู้ผลิตรายใหม่ และมีสินค้าที่นำเข้าจากชายแดนไทย
และสาธารณรัฐสังคมนิยมเวียดนาม เข้ามาจำหน่ายกันมากขึ้น แต่บริษัทฯ
ก็ยังคงรักษาส่วนแบ่งตลาดไว้ได้ถึงร้อยละ 95 เพราะมีการปรับปรุงการตลาด
เร่งขยายตลาดต่างจังหวัด เพิ่มการโฆษณาและส่งเสริมการขาย ทำให้ยอดจำหน่ายในปี 2544
เพิ่มขึ้นจากปีก่อนร้อยละ 14 เป็น 2.1 ล้านลัง สำหรับในปี 2545
แม้ว่ายังมีอุปสรรคในด้านความผันผวนของอัตราแลกเปลี่ยนและการแข่งขันของผู้ผลิตรายใหม่อยู่บ้าง
แต่บริษัทฯ ก็ได้เตรียมความพร้อมไว้แล้ว
โดยเน้นกลยุทธ์การตลาดเชิงรุกและมุ่งขยายไปที่ตลาดต่างจังหวัด คาดว่าในปี 2545
ยอดขายจะเพิ่มขึ้นได้อีกร้อยละ 7 เป็น 2.25 ล้านลัง

กลุ่มเคมีภัณฑ์

-   หน้าที่ความรับผิดชอบของหน่วยงาน

  ดำเนินธุรกิจนำเข้าและจำหน่ายสินค้าประเภทเคมีภัณฑ์ รวมทั้งผลิตผลิตภัณฑ์ทำความสะอาด
  ประกอบ

ด้วยฝ่ายเคมีอุตสาหกรรม 1 เป็นตัวแทนจำหน่ายผลิตภัณฑ์ในกลุ่มเคมีสำหรับอุตสาหกรรมฟอกหนัง
สิ่งทอ กระดาษ แก้ว และผลิตภัณฑ์ทำความสะอาด และฝ่ายเคมีอุตสาหกรรม 2
เป็นตัวแทนจำหน่ายผลิตภัณฑ์ในกลุ่ม

-23-

เคมีอุตสาหกรรมทั่วไป ผลิตภัณฑ์หลัก ได้แก่ Talcum Powder ซึ่งผ่านการฆ่าเชื้ออย่างดี
ใช้ในอุตสาหกรรมเครื่องสำอาง Carbon Black, zinc Oxide และ Additive
ใช้ในอุตสาหกรรมยางและพลาสติก Quaternary Ammonium Salts
ใช้ในอุตสาหกรรมน้ำยาปรับผ้านุ่ม Additives, Thickening agent และ Dispersing
Agent ใช้ในทางอุตสาหกรรมสี Sodium Carboxy Methyl Cellulose (CMC)
ใช้ในอุตสาหกรรมอาหารและผงซักฟอก Potassium Feldspar และ Calcined Alumina
ใช้ในอุตสาหกรรมเซรามิค แก้ว อิฐทนไฟ Polymer สารช่วยเร่งการตกตะกอนในน้ำดื่มน้ำทิ้ง
เป็นต้น บริษัทในเครือได้แก่ บริษัท โฟเซโก้ (ประเทศไทย) จำกัด และ บริษัท
ผลิตภัณฑ์สมุนไพรไทย จำกัด

-   การเปลี่ยนแปลงในปีที่ผ่านมา

  กลุ่มฯ มีการขยายตัวเข้าสู่อุตสาหกรรมใหม่โดยการแนะนำผลิตภัณฑ์สำหรับอุตสาหกรรมอาหารสัตว์

พร้อมกันนั้นได้มีการปรับปรุงระบบการบริการและการตลาดให้เหมาะสมเพื่อประสิทธิภาพที่ดียิ่งขึ้น
โดยเน้นการขายแบบต่อเนื่องในลักษณะ Connection Education
ทำให้ผลการดำเนินงานของธุรกิจเคมีภัณฑ์ยังคงเป็นที่น่าพอใจและสามารถบรรลุเป้าหมายที่ตั้งไว้

-   ภาวะการแข่งขัน

  เนื่องจากภาวะเศรษฐกิจในปีที่ผ่านมายังทรงตัว
  ทำให้ความต้องการของตลาดในประเทศยังคงชะลอตัว

และยังคงมีความเสี่ยงในการดำเนินธุรกิจ กลุ่มฯ
จึงดำเนินการด้วยคความรอบคอบโดยมุ่งพิจารณาคู่ค้าและผลิตภัณฑ์ที่มีความแข็งแกร่งและความเสี่ยงต่ำ
ทำให้สามารถผ่านพ้นมาได้ด้วยดีและประสบความสำเร็จในระดับที่น่าพอใจ

-   ผลการดำเนินงานในปีที่ผ่านมาและโครงการในอนาคต

  ในปี 2544 กลุ่มฯ ดำเนินธุรกิจอย่างระมัดระวังและมุ่งเน้นในผลิตภัณฑ์ที่มีผลตอบแทนสูงเป็นสำคัญ

อาทิ ผลิตภัณฑ์ทำความสะอาด อุตสาหกรรมเซรามิค โดยเฉพาะอย่างยิ่ง ผลิตภัณฑ์ Talcum
Powder ที่ผ่านการฆ่าเชื้อสำหรับใช้ในอุตสาหกรรมเครื่องสำอาง Carbon Black
ในอุตสาหกรรมยาง จึงสามารถรักษาสถานภาพที่ดีของ
ธุรกิจและมีผลประกอบการเป็นไปตามเป้าหมาย ที่สำคัญกลุ่มฯ
ยังมีการเติบโตโดยได้ขยายตัวเข้าไปสู่อุตสาหกรรมใหม่ๆ เพื่อขยายฐานธุรกิจให้กว้างขวางขึ้น
โดยเริ่มต้นจำหน่ายเคมีภัณฑ์สำหรับอุตสาหกรรมอาหารสัตว์ ซึ่งมีผลตอบรับและแนวโน้มที่ดี
และจะดำเนินการต่อไปเพื่อสร้างรายได้ที่ต่อเนื่องสำหรับอนาคต

ในขณะเดียวกันกลุ่มฯ
ยังได้พัฒนาการบริการให้สอดคล้องกับการเปลี่ยนแปลงของลูกค้าและมีประสิทธิภาพสูงยิ่งขึ้น
ส่งผลให้ธุรกิจเป็นไปอย่างคล่องตัวและสร้างความพอใจให้แก่ลูกค้าทุกระดับ สำหรับลูกค้ากลุ่ม
Multi-National Company ทางกลุ่มฯ ได้ตอบสนองโดยการขอเข้าร่วมโปรแกรม Efficiency
Customer Respond ซึ่งจะเป็นโอกาสให้ได้รับกรพิจารณาเป็น Supplier
เพียงรายเดียวของลูกค้าในกลุ่มดังกล่าว อันจะเสริมสร้างผลตอบแทนและความมั่นคงให้แก่กลุ่มฯ
มากยิ่งขึ้น สำหรับในปี 2545 ทางกลุ่มฯ มีนโยบายที่จะขยายธุรกิจต่อไป
โดยจะเพิ่มการจำหน่ายผลิตภัณฑ์ใหม่ๆ มากขึ้น เช่น ด้านไฟเบอร์กลาสและพลาสติก
เพื่อรองรับความต้องการที่มีอยู่ในลูกค้าเดิม รวมทั้งพัฒนาตลาดที่ได้เข้าร่วมแล้ว นอกจากนั้น
ยังจะขยายช่องทางการจำหน่ายเข้าสู่ระบบ

-24-

Information Technology อาทิ E-Commerce และ B2B (Business to Business)
เป็นต้น พร้อมกันนั้น กลุ่มฯ ได้เตรียมการล่วงหน้า
เพื่อรองรับการเปลี่ยนแปลงทางการค้าของไทยและของโลกในอนาคต
โดยได้นำโรงงานเข้าสู่ระบบการจัดการอาชีวะอนามัยและความปลอดภัยของสำนักงานมาตรฐานอุตสาหกรรม
รวมทั้งได้มาตรฐานการผลิตตามหลักเกณฑ์วิธีการที่ดีในการผลิตวัตถุอันตราย (GMP)
ในความรับผิดชอบของสำนักงานคณะกรรมการอาหารและยา กระทรวงสาธารณสุขแล้ว

กลุ่มผลิตภัณฑ์ก่อสร้าง

-   หน้าที่และความรับผิดชอบของหน่วยงาน

  กลุ่มฯ ดำเนินการผลิต จำหน่ายและให้บริการเกี่ยวกับผลิตภัณฑ์ก่อสร้าง เช่น ลิฟท์ บันไดเลื่อน
  หลังคา

เหล็ก และอุปกรณ์ระบบควบคุมอาคาร ฯลฯ

-   การเปลี่ยนแปลงในปีที่ผ่านมา

  กลุ่มฯ ยังคงรักษานโยบายผลิตเพื่อลดการนำเข้า ร่วมกับการวางแผนการตลาดอย่างรอบคอบ
  ทำให้กลุ่มฯ

มีต้นทุนและความเสี่ยงที่ลดลง รวมทั้งมีตลาดใหม่ที่มั่นคงเพิ่มขึ้น นอกจากนี้ กลุ่มฯ
มีโครงการที่จะเข้าสู่การบริหารระบบคุณภาพ ISO อีกด้วย

-   ภาวะการแข่งขัน

  ถึงแม้ความต้องการของตลาดในปี 2544 ยังคงอยู่ในภาวะชลอตัว
  ประกอบกับการแข่งขันที่สูงขึ้นเนื่อง

จากผู้ประกอบการในตลาดที่มีจำนวนเท่าเดิมในขณะที่ความต้องการของตลาดและการลงทุนอยู่ในสภาวะถดถอย
แต่ผลประกอบการโดยรวมของกลุ่มฯ ยังอยู่ในระดับที่น่าพอใจ และคาดว่ามีแนวโน้มดีขึ้น
เนื่องจากนโยบายของกลุ่มฯ ที่ปรับเปลี่ยนให้สอดคล้องกับสภาวะการณ์ในตลาดตลอดเวลา
รวมถึงมุ่งเน้นไปยังกลุ่มลูกค้าที่มีความน่าเชื่อถือทางการเงินเป็นหลัก

-   ผลการดำเนินงานในปีที่ผ่านมาและโครงการในอนาคต

  ผลการดำเนินงานในปีที่ผ่านมาอยู่ในเกณฑ์ดีเป็นไปตามเป้าหมาย กลุ่มฯ
  ได้มีการปรับปรุงโครงสร้าง

การบริหารและการตลาดให้สอดคล้องกับภาวะเศรษฐกิจที่ยังไม่ฟื้นตัวนัก
โดยการจัดสรรบุคลากรให้เหมาะสมกับงานและลดการนำเข้าสินค้าบางชนิด และหันมาผลิตเอง เช่น
Space Frame ซึ่งตลาดได้ให้ความสนใจเป็นอย่างมาก
เนื่องจากสอดรับกับนโยบายของกระทรวงมหาดไทย
ที่ออกฏหมายเน้นความปลอดภัยจากอัคคีภัยภายในอาคารสำนักงาน นอกจากนี้ กลุ่มฯ
ได้มุ่งเน้นการผลิตชิ้นส่วนขึ้นเองภายในประเทศ เพื่อลดต้นทุนทดแทนการนำเข้า
และเพิ่มศักยภาพการแข่งขันในตลาดให้สูงขึ้น
กลุ่มลูกค้าที่สำคัญทั้งในปีนี้และปีถัดไปเน้นที่ภาครัฐเป็นหลัก โดยเฉพาะกลุ่มการไฟฟ้าฯ
และภาคเอกชนที่มีความน่าเชื่อถือทางการเงินสูง

เนื่องจาก กลุ่มฯ ได้เล็งเห็นถึงความสำคัญในคุณภาพของผลิตภัณฑ์
จึงเข้าสู่โครงการบริหารระบบคุณภาพ ISO นอกจากจะสร้างมาตรฐานในผลิตภัณฑ์ของกลุ่มฯ แล้ว
ยังสร้างความน่าเชื่อถือให้แก่กลุ่มลูกค้าอีกด้วย
ซึ่งช่วยเสริมศักยภาพในการแข่งขันให้แข็งแกร่งยิ่งขึ้นอีกทางหนึ่ง

-25-

สายธุรกิจบริการ / อื่นๆ

กลุ่มธุรกิจบริการ

-   หน้าที่และความรับผิดชอบของหน่วยงาน

  กลุ่มธุรกิจบริการเป็นหน่วยงานที่จัดตั้งขึ้นตามแผนที่จะขยายธุรกิจให้ครบวงจร
  เพื่อสนองความต้องการ

และเพิ่มความสะดวกสบายให้แก่ผู้บริโภค โดยมีบริษัท ล็อกซเล่ย์ พร็อพเพอร์ตี้ ดีเวลลอปเม้นท์
จำกัด เป็นบริษัทหลักที่รับผิดชอบธุรกิจนี้

-   ผลการดำเนินงานในปีที่ผ่านมาและโครงการในอนาคต

  สำหรับการดำเนินงานในปี 2544 บริษัทฯ ยังคงดำเนินนโยบายเช่นเดียวกับปีที่ผ่านมา คือ
  การให้เช่า

อาคาร
รับดูแลบริหารอาคารและบริหารโครงการรวมทั้งเป็นที่ปรึกษาและรับเหมางานขนาดเล็กที่มีความเสี่ยงทางการเงินน้อยที่สุด
และอยู่ในวิสัยที่บริษัทมีความสามารถดำเนินการได้
รวมทั้งพยายามควบคุมค่าใช้จ่ายและกำลังคนให้เหมาะสมกับปริมาณงาน

กลุ่มต่างประเทศ

-   หน้าที่และความรับผิดชอบของหน่วยงาน

  ในปี 2544 กลุ่มฯ
  ยังคงเน้นบทบาทในการเชิญชวนบริษัทต่างชาติเข้ามาร่วมลงทุนกับเครือล็อกซเล่ย์ รวม

ทั้งการแนะนำสินค้าใหม่ๆ สู่ตลาดประเทสไทย ซึ่งภารกิจในด้านนี้ได้ประสบผลดี
โดยมีบริษัทต่างชาติแสดงความสนใจที่จะเข้ามาร่วมงานกับล็อกซเล่ย์มากขึ้น
โดยเฉพาะอย่างยิ่งบริษัทจากแคนาดาและฝรั่งเศส

-   การดำเนินงานในปีที่ผ่านมาและโครงการในอนาคต

  ในปี 2544 เครือบริษัทล็อกซเล่ย์สามารถเจรจาปรับโครงสร้างหนี้ได้อย่างมีผลดี
  ซึ่งทำให้บริษัทหันมา

ศึกษาลู่ทางที่จะหาธุรกิจใหม่ๆ มาเสริม เพื่อให้เหมาะสมกับสภาวะเศรษฐกิจในปัจจุบัน
และเนื่องจากความต้องการของตลาดในประเทศยังไม่คืนตัว ทางกลุ่มฯ
จึงได้หันไปเน้นการค้ากับประเทศเพื่อนบ้าน รวมทั้งการร่วมทุนกับบริษัทข้ามชาติ ได้มีการจัดตั้งบริษัท
Loxley-Thales ร่วมกับกลุ่ม Thales แห่งฝรั่งเศส
เพื่อทำธุรกิจอุปกรณ์และสินค้าไฮเท็คสำหรับการทหาร และได้ร่วมมือกับ Axode แห่งฝรั่งเศส
ในการประมูลโครงการจัดหาอุปกรณ์ไฮเท็คสำหรับการถ่ายภาพให้แก่สำนักงานสลากกินแบ่ง
นอกจากนี้ กลุ่มฯ ได้ร่วมในการเจรจากับบริษัทจากสหรัฐอเมริกา ออสเตรเลีย แคนาดา
และฝรั่งเศส ในการร่วมประมูลโครงการโครงสร้างพื้นฐานของภาครัฐหลายโครงการด้วยกัน
ในขณะเดียวกัน กลุ่มฯ ได้เริ่มงานในโครงการศูนย์โทรคมนาคมชนบท ซึ่งเป็นโครงการตัวอย่าง
ซึ่งกลุ่มฯ จะดำเนินงานร่วมกับบริษัท Hickling Consulting แห่งแคนาดา
ได้รับเงินสนับสนุนจากรัฐบาลแคนาดา ในปีที่ผ่านมา บทบาทของกลุ่มฯ
ในการเชิญชวนบริษัทต่างชาติเข้ามาร่วมลงทุนกับบริษัทเครือ ล็อกซเล่ย์
นับเป็นการเสริมความแข็งแกร่งให้แก่เครือข่ายธุรกิจของบริษัทฯ ได้ทางหนึ่ง

-26-

สหภาพพม่า

หลังจากที่ย้ายฐานการดำเนินงานกลับมาที่กรุงเทพฯ ในปี 2541 แล้ว ทางกลุ่มฯ
ใช้นโยบายธุรกิจในพม่าโดยการพิจารณาดำเนินการตามสถานะของแต่ละโครงการ
แต่เนื่องจากบรรยากาศการลงทุนในพม่ายังไม่ดีขึ้น จึงมีแต่การศึกษาความเป็นไปได้ของแผนต่างๆ
ตามกรอบของโครงการพัฒนาเศรษฐกิจลุ่มแม่น้ำโขงตอนบนของธนาคาร ADB

สาธารณรัฐสังคมนิยมเวียดนาม

ปี 2544 ธุรกิจของกลุ่มฯ ในเวียดนามประสบผลดีอย่างต่อเนื่อง
การส่งออกอาหารกุ้งไปเวียดนามซึ่งได้เริ่มมาตั้งแต่ปี 2542 ก็ได้เพิ่มปริมาณขึ้น กลุ่มฯ
ได้ขยายกิจการส่วนนี้โดยพ่วงการส่งเคมี และอุปกรณ์สำหรับการเลี้ยงกุ้งด้วย สินค้าส่งออกอื่นๆ เช่น
อุปกรณ์โทรคมนาคม สินค้าอุปโภคบริโภค เคมีและเกลืออุตสาหกรรม
ปริมาณการส่งออกไปเวียดนามมีแนวโน้มว่าจะเพิ่มขึ้นอีก ในปี 2545 ซึ่งทางกลุ่มฯ
ได้กำหนดแผนงานขยายตลาดไว้แล้ว

ศรีลังกา

ในปี 2544 กลุ่มฯ ได้ประสานกับบริษัทคู่ค้าในศรีลังกาเพื่อฟื้นฟูกิจการของ Pay Phone Company
(PCC) หลังจากที่ข้อตกลงกับ Adesemi ได้ล้มเลิกไป โดยจะเชิญชวนบริษัท SriLanka Telecom
มาเป็นหุ้นส่วนรายใหญ่และแปลงหนี้เป็นทุน ได้เริ่มเจรจาเงื่อนไขต่างๆ ไปบ้างแล้วในช่วงปลายปี
2544

สาธารณรัฐประชาธิปไตยประชาชนลาว

ธุรกิจของล็อกซเล่ย์ในลาวยังเจริญก้าวหน้าต่อเนื่องในปีที่ผ่านมา
ยังสามารถสร้างรายได้ต่อเนื่องจากกิจการของบริษัท เบียร์ลาว และน้ำหวานลาว
อีกทั้งการจำหน่ายกระแสไฟฟ้าจากเขื่อนห้วยโฮะ ในปี 2544
กิจการของโรงแรมสุวรรณภูมิที่หลวงพระบางเติบโตขึ้นอีก
จากการที่มีนักท่องเที่ยวไปเยือนหลวงพระบางเพิ่มขึ้น

บริษัทร่วมทุนกับลาวอันได้แก่ SCL ก็สามารถขยายธุรกิจออกไปอีก นอกจากการซื้อขายแล้ว
ยังได้เริ่มงานรับเหมาช่วงจากบริษัทฝรั่งเศสที่ได้รับสัมปทานโครงการก่อสร้างสาธารณูปโภคในลาว

สาธารณรัฐประชาชนจีน

ได้มีการร่วมทุนในปี 2542 ระหว่างสถาบันพฤกษศาสตร์คุนหมิง กับ Asian Neutraceutical
Center (ANC) ซึ่งล็อกซเล่ย์เป็นผู้ถือหุ้นใหญ่ โดย ANC
ได้ให้ทุนสำหรับโครงการวิจัยร่วมระหว่างมหาวิทยาลัยเชียงใหม่กับสถาบันดังกล่าว
ในการผลิตสินค้าเพื่อสุขภาพสามชนิด ซึ่งผลิตจากพืชสมุนไพร แปะก๊วย ตังกุย และเห็ดหลินจือ
โครงการวิจัยดังกล่าวสำเร็จลุล่วงไปแล้ว และสินค้าทั้งสามชนิดดังกล่าว
ได้นำออกวางตลาดได้ในปีที่ผ่านมา และ ANC ยังมีโครงการจะนำผลงานวิจัยอื่นๆ
ที่ร่วมมือกับสถาบันพฤกษศาสตร์คุนหมิง มาพัฒนาในเชิงธุรกิจในปี 2545 อีกด้วย

สาธารณรัฐประชาธิปไตยประชาชนเกาหลี

ล็อกซเล่ย์มีการลงทุนในสาธารณรัฐประชาธิปไตยประชาชนเกาหลี โดยผ่านบริษัทในเครือ คือ
ล็อกซเล่ย์ แปซิฟิค (ล็อกซแพค) ซึ่งเป็นบริษัทร่วมทุนระหว่าง ล็อกซเล่ย์, บริษัท Charung Thai
ของไต้หวัน และบริษัท Teltech ของฟินแลนด์

-26/1-

บริษัท ล็อกซแพคได้ร่วมทุนกับ Korean Post & Telecommunications Corporation
ก่อตั้งบริษัท Northeast Asian Telephone & Telecommunications (NEAT&T)
เพื่อดำเนินธุรกิจโทรคมนาคมในพื้นที่ Raijing Sonbong (ปัจจุบันเรียกว่า Rason)
ส่วนสำคัญส่วนหนึ่งของการพัฒนาธุรกิจคือการก่อสร้างศูนย์โทรคมนาคม มูลค่า 200 ล้านบาท
ในเขตดังกล่าว ซึ่งได้แล้วเสร็จในเดือนสิงหาคมของปี 2544
และได้มีพิธีเปิดเป็นทางการเรียบร้อยแล้วธุรกิจของ NEAT&T
มีแนวโน้มว่าจะขยายตัวและทำรายได้อย่างสม่ำเสมอ
ขณะนี้ได้รับอนุมัติให้ติดตั้งระบบโทรศัพท์เคลื่อนที่ GSM
ในเขตดังลก่าวซึ่งคาดว่าจะติดตั้งแล้วเสร็จและเริ่มใช้งานได้ในครึ่งหลังของปี 2545 นี้

ออสเตรเลีย

ปัจจุบันทางกลุ่มฯ ยังไม่มีแผนจะเริ่มโครงการธุรกิจใหม่ๆ ในออสเตรเลียในเร็วๆ นี้

แผนงานขยายธุรกิจในต่างประเทศยังคงเน้นเฉพาะธุรกิจในกลุ่มอนุภูมิภาคแม่น้ำโขง

-26/2-

กลุ่มธุรกิจภูมิภาค

-   หน้าที่และคามรับผิดชอบ

  เป็นตัวแทนจำหน่ายผลิตภัณฑ์ด้านการศึกษา ด้านสิ่งแวดล้อม ด้านการสื่อสาร และสาธารณสุข
  รวมทั้งให้

บริการด้านการขาย ตลอดจนสนับสนุนการขยายฐานธุรกิจให้แก่กลุ่มอื่นๆ ของบริษัทฯ
และบริษัทในเครือ

-   การเปลี่ยนแปลงในปีที่ผ่านมา

  กลุ่มฯ ได้เปลี่ยนเป้าหมายหลักมาสู่การจำหน่ายผลิตภัณฑ์คอมพิวเตอร์เพื่อการศึกษา และ
  computer

Network System ให้หน่วยงานราชการและรัฐวิสาหกิจ

-   ภาวะการแข่งขัน

  ในปีที่ผ่านมา กลุ่มฯ ประสบกับปัญหาการแข่งขันสูงจากคู่แข่งรายย่อย
  ซึ่งเสนอสินค้าในราคาที่ต่ำกว่า

ประกอบกับกำลังซื้อส่วนใหญ่ยังอยู่ในภาวะซบเซา แม้จะปรับตัวดีขึ้นกว่าปีที่ผ่านมา กลุ่มฯ
จึงปรับกลยุทธ์โดยเน้นการทำงานร่วมกับ Business Partner หลายๆ
แห่งในการทำโครงการกับหน่วยงานเอกชน ราชการและรัฐวิสาหกิจ
เพื่อให้สามารถแข่งขันกับคู่แข่งได้

-   ผลการดำเนินงานในปีที่ผ่านมาและโครงการในอนาคต

  ในปี 2544 ตลาดธุรกิจภูมิภาคยังไม่กระเตื้องขึ้นเท่าที่ควร กลุ่มฯ
  ยังคงเป้าหมายหลักอยู่ที่สถาบันการ

ศึกษา หน่วยงานเอกชน ราชการและรัฐวิสาหกิจ ที่ยังมีความต้องการเครื่องคอมพิวเตอร์
ระบบเครือข่ายคอมพิวเตอร์และอุปกรณ์ต่างๆ อย่างต่อเนื่อง

สำหรับปี 2545 กลุ่มฯ ได้วางแผนขยายตลาดให้ครอบคลุมไปยังหน่วยงานอื่นๆ เช่น
ด้านสาธารณสุขและด้านการสื่อสารโทรคมนาคม
ซึ่งยังมีความจำเป็นที่จะต้องใช้อุปกรณ์เครือข่ายคอมพิวเตอร์เพิ่มขึ้น
รวมทั้งเพิ่มช่องทางการจำหน่ายในกลุ่มลูกค้าเดิม เช่น
หน่วยงานของกระทรวงศึกษาธิการให้มากขึ้นด้วย

กลุ่มสิ่งแวดล้อม

-   หน้าที่และความรับผิดชอบของหน่วยงาน

  กลุ่มฯ ประกอบธุรกิจในลักษณะของการให้คำปรึกษาและดำเนินงานโครงการ
  ด้านระบบสิ่งแวดล้อม

พลังงาน อุบัติภัยทางเคมี ภาวะฉุกเฉิน การจัดหาเครื่องมือด้านวิทยาศาสตร์สิ่งแวดล้อม

-   ผลการดำเนินงานในปีที่ผ่านมาและโครงการในอนาคต

  กลุ่มฯ ประสบความสำเร็จในการให้ความรู้ด้านระบบสิ่งแวดล้อม อุบัติภัยทางเคมี ภาวะฉุกเฉิน
  และการ

สร้างภาพพจน์ความน่าเชื่อถือของกลุ่มฯ แก่หน่วยงานภาครัฐและเอกชนมากขึ้น
ในอนาคตกลุ่มจะขยายธุรกิจไปยังตลาดส่วนอื่นด้วย โดยเฉพาะการนำเทคโนโลยีชีวภาพ
(Biotechnology)
มาใช้งานในเชิงพาณิชย์และการนำเทคโนโลยีด้านสื่อสารข้อมูลมาใช้ในการติดตามและตรวจสอบผลกระทบด้านสิ่งแวดล้อม

-27-

กลุ่มมีเดียและบันเทิง

-   หน้าที่และความรับผิดชอบของหน่วยงาน

  กลุ่มฯ ดูแลและรับผิดชอบด้านมีเดียและบันเทิงของบริษัทฯ ซึ่งประกอบด้วย บริษัท ล็อกซเล่ย์
  บรอดคาสท์

แอนด์ มีเดีย จำกัด และบริษัท โอเรียนทัล โพสท์ จำกัด

บริษัท โอเรียนทัล โพสท์ จำกัด จัดตั้งขึ้นโดยการร่วมทุนระหว่าง บริษัท ล็อกซเล่ย์ บรอดคาสท์
แอนด์

มีเดีย จำกัด กับริษัท กันตนา แอนนิเมชั่น จำกัด
เพื่อทำธุรกิจให้บริการการดำเนินการหลังการผลิตคุณภาพสูงสำหรับภาพยนต์เรื่องและภาพยนต์โฆษณา
(Feature Film & TV Hi-End Post-Production Service) ซึ่งประกอบด้วย

-   เครื่องแปลงฟิล์มภาพยนต์เป็นสัญญาณวีดีทัศน์ (Telecine)

-   เครื่องสร้างเทคนิคพิเศษภาพ (Digital Compositing&Special Effect Creation)

-   เครื่องลำดับภาพระบบดิจิตอลสมบูรณ์แบบ (Digital Editing) ทั้งแบบ Linear Editing
    และ Non-Linear Editing

-   บริการสำเนาภาพนิ่งและภาพวีดีทัศน์ (Image & Video Transferring)

-   บริการผลิตวีดีทัศน์ต้นฉบับสำหรับ VCD และ DVD (VCD & Mastering)

-   บริการรับส่งข้อมูลวีดีทัศน์ความเร็วสูงผ่านอินเตอร์เน็ต (Hi-Speed Video Stream
    Transfer Via Internet)

-   ผลการดำเนินงานในปีที่ผ่านมา

  เนื่องจากปัญหาทางเศรษฐกิจโดยรวมและของประเทศไทยในปีที่ผ่านมายังอยู่ในสภาวะถดถอยลง
  อีกครั้ง

ปัจจัยหลายๆ ประการย่อมส่งผลกระทบให้การจัดทำงบประมาณ
เพื่อใช้จ่ายในการโฆษณาประชาสัมพันธ์ของสินค้าต่างๆ มีการเปลี่ยนแปลงในทางที่ลดลง
อย่างไรก็ตามทางบริษัท โอเรียนทัล โพสท์ จำกัด
ได้วางโครงการในอนาคตในเรื่องตลาดของภาพยนต์โฆษณาซึ่งจะต้องเสาะแสวงหาแนวทางตลาดใหม่ๆ
รวมทั้งมุ่งเน้นที่จะขยายตลาดไปยังประเทศสาธารณรัฐประชาชนจีน
ซึ่งยังมีแนวโน้มในการเจริญเติบโตที่ดี

ด้านตลาดภาพยนต์ ทางบริษัทฯ ได้มีผลงานร่วมกับทางบริษัท กันตนา แอนนิเมชั่น จำกัด
ในการดำเนินการด้าน Post Production ให้กับภาพยนต์ทั้งไทยและต่างประเทศ
โดยเฉพาะภาพยนต์จากประเทศฮ่องกง อาทิเช่น In the Mood of Love, Wu-Yen, Fighter
Blue ฯลฯ ภาพยนต์ไทย อาทิเช่น ผีสามบาท จันดารา บางกอก อินแดนเจอรัส ฯลฯ
โดยทางบริษัทฯ ยังคงมุ่งเน้นที่การให้บริการ แบบ One Stop Service
และเน้นที่คุณภาพของการบริการโดยคำนึงถึงการพัฒนาบุคลากรให้มีความสามารถมาตรฐานสากล

-28-

กลุ่มจาโก

-   หน้าที่และความรับผิดชอบของหน่วยงาน

  แบ่งเป็นบริษัท จาโก จำกัด
  ซึ่งเป็นบริษัทย่อยที่ตั้งขึ้นเพื่อรองรับโครงการจำหน่ายสลากกินแบ่งรัฐบาล

ด้วยระบบอัตโนมัติ และฝ่ายจาโก ซึ่งอยู่ภายใต้บริษัท ล็อกซเล่ย์ จำกัด (มหาชน)
ดำเนินธุรกิจจัดจำหน่ายเครื่องพิมพ์ Variable Inkjet Printer

-   การเปลี่ยนแปลงในปีที่ผ่านมา

  ในปี 2544 บริษัท จาโก จำกัด ยังอยู่ระหว่างติดตามค่าเสียหาย
  จากสำนักงานสลากกินแบ่งรัฐบาล ในส่วน

ของฝ่ายจาโก นอกจากเป็นตัวแทนจำหน่ายเครื่องพิมพ์แปรเปลี่ยนได้ (Variable Inkjet
Printer) แล้วยังจัดหาผลิตภัณฑ์ที่เหมาะสมกับกลุ่มลูกค้าอื่นๆ ด้วย

-   ภาวะการแข่งขัน

  กลุ่มฯ มั่นใจในสมรรถภาพการแข่งขันเป็นอย่างมาก
  เนื่องจากได้เป็นผู้จัดจำหน่ายเครื่องพิมพ์แปรเปลี่ยน

ได้ ซึ่งเป็นเครื่องพิมพ์ที่ทันสมัยเหมาะกับความต้องการของตลาดในปัจจุบัน

-   ผลการดำเนินการในปีที่ผ่านมาและโครงการในอนาคต

  จากปัญหาโครงการจำหน่ายสลากกินแบ่งรัฐบาลด้วยระบบอัตโนมัติที่ บริษัท จาโก จำกัด
  ได้ทำสัญญากับ

สำนักงานสลากกินแบ่งรัฐบาล
หลังจากได้นำเรื่องขึ้นสู่การพิจารณาของคณะอนุญาโตตุลาการตามสัญญาที่ได้ทำกันไว้นั้น เมื่อวันที่ 6
ธันวาคม 2543
ได้มีคำชี้ขาดจากคณะอนุญาโตตุลาการให้สำนักงานสลากกินแบ่งรัฐบาลชดใช้ค่าเสียหายแก่บริษัท
จาโก จำกัด ภายใน 60 วัน เป็นจำนวนเงินประมาณ 2,500 ล้านบาท พร้อมดอกเบี้ย 7.5% ต่อปี
แต่เนื่องจากสำนักงานสลากกินแบ่งรัฐบาลไม่ชำระค่าเสียหายตามกำหนด บริษัท จาโก จำกัด
จึงนำเรื่องเข้าสู่การพิจารณาของศาลต่อไป

ในส่วนการดำเนินงานของฝ่ายจาโก
ที่ประกอบธุรกิจเป็นตัวแทนจำหน่ายเครื่องพิมพ์ข้อมูลแปรเปลี่ยนได้ (Variable Inkjet
Printer) ของ Scitex Digital Printing,Inc. จากสหรัฐอเมริกา
ซึ่งได้เคยจัดจำหน่ายให้แก่สำนักงานสลากกินแบ่งรัฐบาลไปแล้ว จำนวน 2 ชุด
เป็นเครื่องพิมพ์ใช้งานขนาดใหญ่มีความเร็วสูงถึง 150 เมตรต่อนาที
สิ่งพิมพ์แต่ละชิ้นสามารถเปลี่ยนแปลงข้อมูลได้
จึงเหมาะสมสำหรับการพิมพ์สลากกินแบ่งหรืองานพิมพ์ทั่วไปที่ต้องการเปลี่ยนแปลงข้อมูล
และยังสามารถพิมพ์โฆษณาเพิ่มเข้าไปได้
ช่วยให้สามารถเลือกโฆษณาได้ตามกลุ่มเป้าหมายเป็นการเพิ่มช่องทางหลากหลายในการใช้งาน
อีกทั้งยังสะดวกและพิมพ์งานได้จำนวนมากเหมาะสำหรับกลุ่มลูกค้ามีลักษณะงานขนาดใหญ่
จึงมีแนวโน้มว่าจะเป็นที่นิยมในตลาดมากขึ้น และกำลังเป็นที่สนใจอย่างมากของโรงพิมพ์ขนาดใหญ่

-29-

ในปีที่ผ่านมานี้ กลุ่มฯ มีผลการดำเนินงานเป็นบวก เนื่องจากระหว่างที่ บริษัท จาโก จำกัด
ติดตามการชดใช้ค่าเสียหายแล้ว ยังเริ่มดำเนินธุรกิจอื่นควบคู่ไปด้วย
โดยเน้นที่งานโครงการที่มีขนาดใหญ่พอสมควร จึงคาดว่าในปี 2545
จะสามารถสร้างรายได้ที่มั่นคงให้แก่กลุ่มฯ เมื่อประกอบกับการมีบุคคลากรน้อย
แต่มีความเชี่ยวชาญสูง ทำให้สามารถควบคุมต้นทุนของการดำเนินการได้อย่างมีประสิทธิภาพ
ขณะที่เครื่องพิมพ์แต่ละเครื่องมีมูลค่าสูง
ทำให้คาดหมายว่าการดำเนินงานจะได้รับผลตอบแทนเป็นอย่างดี

4.  สายงานสนับสนุน

กลุ่มบริหารและการเงิน

-   หน้าที่และความรับผิดชอบของหน่วยงาน

  โครงสร้างของกลุ่มฯ ประกอบด้วยฝ่ายบัญชีและงบประมาณ ฝ่ายการเงิน ฝ่ายบริหารและธุรการ

ฝ่ายบริหารการเงิน และแผนกกฏหมายต่างประเทศ

-   ผลการดำเนินงานในปีที่ผ่านมาและโครงการในอนาคต

  ในปี 2544 กลุ่มฯ ได้ดำเนินการต่อเนื่องเกี่ยวกับการปรับโครงสร้างหนี้ของบริษัทฯ
  ซึ่งเป็นผลมาจากความ

สำเร็จในการเจรจาปรับโครงสร้างหนี้ในปี 2543 และทำให้หนี้สินของบริษัทฯ ในปี 2544
ลดลงจำนวนมาก

นอกจากนั้นได้จัดให้มีการเพิ่มทุนหุ้นสามัญในตลาดหลักทรัพย์แห่งประเทศไทย
ทำให้สถานภาพทางการเงินของบริษัทฯ ดีขึ้นอย่างมาก

ในปี 2544 บริษัทฯ ได้ฟื้นตัวจากวิกฤตเศรษฐกิจ ทำให้มียอดขายที่เพิ่มมากขึ้น แต่กลุ่มฯ
ยังดำเนินนโยบายในการระมัดระวังการปล่อยสินเชื่ออย่างต่อเนื่อง และเจรจาเร่งรัดติดตามหนี้สิน
ทำให้ได้รับชำระหนี้เป็ฯจำนวนมาก นอกจากนี้ทางกลุ่มฯ
ยังได้จัดวงเงินสินเชื่อของธนาคารเพิ่มเติมเพื่อใช้กับงานโครงการต่างๆ
และเป็นเงินทุนหมุนเวียนของบริษัทฯ อีกด้วย

ทางกลุ่มฯ ได้จัดสรรทรัพยากรที่มีอยู่ให้มีประสิทธิภาพ เช่นการใช้พื้นที่อาคารสำนักงาน
พื้นที่คลังสินค้า และสินทรัพย์อื่นๆ นอกจากนั้น ยังบริหารค่าใช้จ่ายส่วนกลางต่างๆ ให้มีประสิทธิภาพ
และมีการพัฒนาบุคคลากรอย่างต่อเนื่อง

เนื่องจากการเจริญเติบโตของบริษัทฯ และเพื่อเพิ่มประสิทธิภาพในการแข่งขัน บริษัทฯ
จึงได้พัฒนาระบบสารสนเทศ โดยเริ่มจากระบบด้านบัญชีและการเงิน ซึ่งทางกลุ่มฯ
รับผิดชอบโดยได้ตั้งคณะทำงานขึ้นมาเพื่อดำเนินการโดยปรับปรุงระบบงานให้ทันสมัย รวดเร็ว
ลดขั้นตอนการทำงานรวมทั้งเอกสาร และเพื่อรองรับกับระบบลูกค้าภายนอก (Customer
Relation Management) ซึ่งจะพัฒนาในอนาคตด้วย

-30-

กลุ่มทรัพยากรบุคคล

-   หน้าที่และความรับผิดชอบของหน่วยงาน

  กลุ่มทรัพยากรบุคคลมีภารกิจในการดำเนินการ ประสานงาน
  และให้คำปรึกษาในการบริหารทรัพยากร

บุคคลตามแนวนโยบายและเป้าหมายของบริษัทฯ
โดยเน้นการบริหารเชิงรุกและการปรับตัวตามการแปรเปลี่ยนของธุรกิจ
เพื่อพัฒนาบุคคลากรให้สามารถยืนหยัดอยู่ในธุรกิจที่มีการแข่งขันสูงอย่างต่อเนื่องได้

-   ผลการดำเนินงานในปีที่ผ่านมาและโครงการในอนาคต

  กลุ่มฯ ยังคงดำเนินนโยบายหลักในเรื่องการสรรหาและทดแทนอัตรากำลังคนจากภายใน
  และสนับสนุน

การหมุนเวียนในส่วนที่มีงานเพิ่มหรือ Outsourcing กรณีจำเป็น อย่างต่อเนื่อง
โดยไม่มีการลดค่าจ้างและสวัสดิการใดๆ
การสร้างความเข้าใจภายในองค์กรรวมถึงบริษัทในกลุ่มล็อกซเล่ย์อยู่ในระดับดีมาก
โดยกลุ่มอาศัยช่องทางการประชุมร่วมผู้บริหารระดับสูง, กิจกรรมคอฟฟี่คอนเนอร์, เสียงตามสาย
เป็นต้น นอกจากนั้น
กลุ่มได้ให้ความสำคัญกับการสร้างเครือข่ายและความสัมพันธ์อันดีในสายงานด้านการบริหารทรัพยากรบุคคลกับบริษัทในกลุ่มล็อกซเล่ย์และบริษัทอื่นในสายธุรกิจเดียวกัน

กลุ่มฯ ได้ร่วมประสานงานในการนำระบบเทคโนโลยีสารสนเทศ (IT) เข้ามาเพื่อเพิ่มประสิทธิภาพ
ความรวดเร็ว และเป็นมาตรฐานในการปฏิบัติงาน รวมถึงการนำระบบ IT เข้ามาเพื่อช่วยในงาน
เพิ่มช่องทางการเผยแพร่ข้อมูล ความรู้และการสื่อสาร และการสร้างองค์กรแห่งการเรียนรู้ เช่น
แจ้งหลักสูตรและข่าวสารการฝึกอบรมใน Training Board Online, รวบรวมบทความ หนังสือ
และสื่ออื่นๆ ผ่านระบบ online ซึ่งระบบเหล่านี้จะมีประโยชน์อย่างเด่นชัดในเรื่องต่างๆ อาทิ
การลดขั้นตอนการทำงาน หรือ การลดงานและปริมาณเอกสาร

กลุ่มฯ
ได้ดำเนินงานตามแผนกลยุทธ์การพัฒนาบุคคลากรให้สอดคล้องกับแนวทางการดำเนินงานของบริษัทฯ
โดยเฉพาะกลุ่มพนักงานด้านการขายและบริการ, ด้านวิศวกรรม, และด้านการบริหาร
และได้เข้าไปมีบทบาทในการเสริมสร้างสมรรถนะและภาพลักษณ์ของบริษัทฯ
รวมถึงการประสานงานให้เกิดการมีส่วนร่วมทั้งจากในบริษัทและจากกลุ่มบริษัทในเครือเพื่อกำหนด
Vision & Mission ของบริษัท โดยผ่านคณะทำงานด้านกลยุทธ์ต่างๆ
เพื่อนำเสนอการเปลี่ยนแปลงที่เป็นรูปธรรมในองค์กรต่อไป

กลุ่มบริการการตลาด

-   หน้าที่ความรับผิดชอบของหน่วยงาน

  กลุ่มบริการการตลาด ซึ่งประกอบด้วย ฝ่ายวิจัยและส่งเสริมการตลาด
  ทำหน้าที่วิจัยการตลาดโดยรวบรวม

และวิเคราะห์ข้อมูลด้านการตลาด เศรษฐกิจ สินค้าและบริการ เสนอผู้บริหาร
รวมทั้งดำเนินกิจกรรมทางด้านโฆษณา ประชาสัมพันธ์ และกิจกรรมสังคม
นอกจากนี้ยังดูแลงานด้านสิ่งพิมพ์ต่างๆ ของบริษัทที่สำคัญ เช่น รายงานประจำปี Company
Profile ปฏิทิน เว็บไซด์ของบริษัท ล็อกซเล่ย์สัมพันธ์ ถ่ายภาพ และงานด้านศิลปกรรมต่างๆ

-31-

-   ผลการดำเนินงานในปีที่ผ่านมาและโครงการในอนาคต

  ในปี 2544 กลุ่มบริการการตลาดยังคงเน้นให้บริการทั้งในด้านวิจัยการตลาด วางแผนโฆษณา
  ประชา

สัมพันธ์ และส่งเสริมการตลาดให้กับหน่วยงานภายใน และบริษัทในเครือเป็นลำดับแรก
มุ่งเน้นไปทางด้านการศึกษาเป็นสำคัญ กิจกรรมที่ยังคงดำเนินการอย่างต่อเนื่องได้แก่
โครงการสิ่งประดิษฐ์คนรุ่นใหม่ ป้ายโฆษณาข้างอาคารล็อกซเล่ย์ ชมกอล์ฟ ถ่ายภาพ
งานทางด้านออกแบบสิ่งพิมพ์ ตลอดจนกิจกรรมในวันสำคัญทางศาสนาต่างๆ

สำหรับในปี 2545 ฝ่ายยังคงยึดนโยบายเน้นให้บริการแก่หน่วยงานภายใน และบริษัทในเครือต่อไป

โดยจะมุ่งเน้นและให้ความสำคัญทางด้านตลาดการศึกษา (E-education) มากยิ่งขึ้น
แต่อย่างไรก็ตาม
หากภาวะเศรษฐกิจโดยรวมดีขึ้นก็พร้อมที่จะให้บริการแก่หน่วยงานภายนอกเหมือนเช่นที่ผ่านมา

กลุ่มพัฒนาธุรกิจ

-   หน้าที่และความรับผิดชอบของหน่วยงาน

  ประกอบธุรกิจในลักษณะดำเนินกิจกรรมต่างๆ ในการแสวงหาลู่ทางทางการค้า
  การตลาดในด้านต่างๆ ด้วย

การติดต่อประสานงานกับหน่วยงานราชการ ภาครัฐวิสาหกิจ และภาคเอกชน
เพื่อส่งเสริมผลักดันและพัฒนาธุรกิจของฝ่ายอื่นๆ ในบริษัทฯ ให้เกิดผลสำเร็จและก้าวหน้าไปด้วยดี

-   ผลการดำเนินงานในปีที่ผ่านมาและโครงการในอนาคต

  ในปี 2544 กลุ่มฯ ได้ติดต่อประสานงานกับหน่วยงานภาครัฐ
  ภาคเอกชนที่มีโครงการในความรับผิดชอบ

แนะนำและเสนอแนะฝ่ายต่างๆ ของบริษัท
ที่มีกิจกรรมและผลิตภัณฑ์ที่ตรงกับความต้องการของโครงการนั้นๆ
ให้เข้าร่วมกิจกรรมโดยตรงในฐานะผู้รับเหมาหลักและผู้รับเหมาช่วง

ในปีที่ผ่านมา กลุ่มฯ
ได้ติดต่อประสานงานกับบริษัทวิทยุการบินและบริษัทที่ชนะการประกวดราคาโครงการจัดหาเครื่องช่วยเดินอากาศนำร่องในสนามบิน
(ILS) ทั่วประเทศจำนวน 16 แห่ง ซึ่งช่วยให้ฝ่ายระบบพลังงานของบริษัทฯ ได้ตกลงเซ็นสัญญาทำ
site preparation ให้กับสนามบินทั้ง 16 แห่ง นอกจากนี้กลุ่มฯ ยังได้ประสานงานกับบริษัท
TAGS และบริษัทผู้ประมูลโครงการก่อสร้าง Pier 5 ของท่าอากาศยานกรุงเทพฯ
เพื่อเสนองานระบบไฟฟ้า 400 Hzs และระบบ Air Condition
และติดต่อการไฟฟ้านครหลวงเพื่อประมูลงานโครงการระบบการอ่านมิเตอร์ไฟฟ้าอัตโนมัติ

ในอนาคตทางกลุ่มฯ จะจัดตั้งทีมงานขึ้นเพื่อเสนอผลิตภัณฑ์ต่างๆ
ให้กับบริษัทที่ประมูลงานโครงการต่างๆ ทั้งหน่วยงานภาครัฐและเอกชนอื่นๆ

-   การเปลี่ยนแปลงในปีที่ผ่านมา

กลุ่มโครงสร้างพื้นฐาน

ผลประกอบการของกลุ่มโครงสร้างพื้นฐานยังคงอยู่ในระดับที่น่าพอใจ
แม้ว่าจะได้รับผลกระทบจากอัตราแลกเปลี่ยนเงินตราบ้างเล็กน้อย
เนื่องจากงานส่วนใหญ่เป็นโครงการในระยะยาว ซึ่งมีงบประมาณรองรับ

-32-

กลุ่มโทรคมนาคม

กลุ่มโทรคมนาคมนอกจากจะดำเนินโครงการโทรศัพท์สาธารณะทางไกลชนบท
รวมทั้งโครงการที่ต่อเนื่องอื่นๆ แล้ว ยังเป็นตัวแทนจำหน่ายผลิตภัณฑ์ PABX และ Data Products
ของ Ericsson เพิ่มขึ้น พร้อมทั้งได้นำ NEC เข้ามาจำหน่ายแทน Fujitsu
เพื่อให้ธุรกิจดำเนินไปอย่างต่อเนื่อง

กลุ่มคอนซูเมอร์อิเล็กทรอนิกส์

กลุ่มฯ ได้ปรับโครงสร้างภายในและเน้นรูปแบบการจำหน่ายการค้าส่ง
เพื่อช่วยเพิ่มประสิทธิภาพในการขาย รวมทั้งได้ขยายเครือข่ายร้านค้าปลีกเพิ่มขึ้นเป็นจำนวนมาก
ทำให้ประสบความสำเร็จในการดำเนินการเป็นอย่างดี

ฝ่ายโครงการพิเศษ

ในปีที่ผ่านมา ภาวะเศรษฐกิจไม่มีผลกระทบต่อการดำเนินงานของฝ่ายฯ มากนัก
เนื่องจากอัตราแลกเปลี่ยนเงินตราต่างประเทศค่อนข้างคงที่
กอปรกับได้ทำการตลาดเฉพาะกลุ่มที่มีความต้องการสินค้าเฉพาะด้าน และมีโครงการใช้งานแน่นอน
ซึ่งส่วนใหญ่เป็นหน่วยงานราชการต่างๆ นอกจากนี้ ยังมุ่งเน้นการพัฒนาแหล่งข้อมูล
ความก้าวหน้าทางเทคโนโลยีต่างๆ โดยผ่านทางเว็บไซด์อินเทอร์เน็ต
และพัฒนาบุคคลากรที่เชี่ยวชาญเฉพาะด้านอยู่ตลอดเวลา

กลุ่มเคมีภัณฑ์

กลุ่มฯ มีการขยายตัวเข้าสู่อุตสาหกรรมใหม่โดยการแนะนำผลิตภัณฑ์สำหรับอุตสาหกรรมอาหารสัตว์
พร้อมกันนั้นได้มีการปรับปรุงระบบการบริการและการตลาดให้เหมาะสมเพื่อประสิทธิภาพที่ดียิ่งขึ้น
โดยเน้นการขายแบบต่อเนื่องในลักษณะ Connection Education
ทำให้ผลการดำเนินงานยังคงเป็นที่น่าพอใจ

กลุ่มผลิตภัณฑ์ก่อสร้าง

กลุ่มฯ ยังคงรักษานโยบายผลิตเพื่อลดการนำเข้า ร่วมกับการวางแผนการตลาดอย่างรอบคอบ
ทำให้กลุ่มฯ มีต้นทุนและความเสี่ยงลดลง รวมทั้งมีตลาดใหม่ที่มั่นคงเพิ่มขึ้น นอกจากนี้
ยังมีโครงการที่จะเข้าสู่การบริหารระบบคุณภาพ ISO อีกด้วย

กลุ่มธุรกิจภูมิภาค

ได้ปรับเปลี่ยนเป้าหมายหลักมาสู่การจำหน่ายผลิตภัณฑ์คอมพิวเตอร์เพื่อการศึกษา และ Computer
Network ให้แก่หน่วยงานราชการและรัฐวิสาหกิจต่างๆ ในส่วนภูมิภาค

-33-

กลุ่มมีเดียและบันเทิง

ขยายธุรกิจตัดต่อภาพยนต์เรื่อง และภาพยนต์โฆษณาไปยังต่างประเทศมากขึ้น
โดยเฉพาะในสาธารณรัฐประชาชนจีน และฮ่องกง ซึ่งประสบความสำเร็จเป็นที่น่าพอใจ

-   ภาวะการแข่งขัน

กลุ่มอินฟอร์เมชั่นเทคโนโลยี

ธุรกิจให้บริการอินเทอร์เน็ต และ Network ต่างๆ ยังมีการขยายตัวอย่างต่อเนื่อง
ขณะเดียวกันการแข่งขันก็มีมากโดยเฉพาะในด้านค่าใช้จ่าย
และความเร็วในการเชื่อมต่ออินเทอร์เน็ตที่เสนอให้กับลูกค้า มีการแข่งขันกันเพื่อ ให้บริการที่เร็วขึ้น

กลุ่มโครงสร้างพื้นฐาน

ธุรกิจโครงสร้างพื้นฐาน ซึ่งประกอบด้วย ธุรกิจพลังงานขนส่งและสื่อสารโทรคมนาคม
มีการแข่งขันกันพอสมควร เนื่องจากโครงการขนาดใหญ่ของรัฐหลายโครงการยังไม่เริ่มดำเนินการ
ทำให้ปริมาณงานในตลาดลดลงไปบ้าง
นอกจากนี้ผู้ประกอบการรายอื่นบางรายยังขาดสภาพคล่องทางการเงินทำให้ไม่สามารถเข้าไปแข่งขันได้

กลุ่มโทรคมนาคม

ตลาดของธุรกิจโทรคมนาคมในปี 2544 ปรับตัวดีขึ้นพอสมควร
เนื่องจากรัฐใช้นโยบายทางการเงินกระตุ้นให้มีการใช้จ่ายในระบบมากขึ้น
ประกอบกับการที่บริษัทผู้ผลิตจากต่างประเทศมีการแข่งขันกันขยายจำนวนตัวแทนจำหน่ายในประเทศไทยมากขึ้น
ช่วยให้มีจำนวนลูกค้าที่ให้ความไว้วางใจผลิตภัณฑ์ของบริษัทเพิ่มขึ้น

กลุ่มคอนซูเมอร์อิเล็กทรอนิกส์

การแข่งขันในตลาดธุรกิจโทรศัพท์เคลื่อนที่มีสูงมาก ทำให้ราคาลดต่ำลง
แต่ขณะเดียวกันความต้องการก็ยังมีอยู่สูงและเพิ่มขึ้นอย่างรวดเร็วตลอดเวลา
โอกาสในธุรกิจนี้จึงยังคงอยู่ในเกณฑ์ดี
ส่วนตลาดคอมพิวเตอร์และอุปกรณ์มีการแข่งขันสูงมากเช่นเดียวกัน

ฝ่ายโครงการพิเศษ

ดำเนินธุรกิจเกี่ยวกับการจัดหาผลิตภัณฑ์สินค้าเฉพาะด้านที่มีคู่แข่งน้อย
อีกทั้งเป็นโครงการต่อเนื่องระยะยาว (Recurring Revenue) ประกอบกับแผนการตลาดแบบ
Direct Marketing ที่ตอบสนองความต้องการของกลุ่มลูกค้าหลัก
โดยเน้นการขายผลิตภัณฑ์ที่ดีในราคาพอสมควร จึงทำให้ธุรกิจมีความเสี่ยงต่ำ
ถึงแม้ต้องแข่งขันกันเป็นผู้ผลิตโดยตรงจากต่างประเทศ หรือบริษัทนายหน้าก็ตาม

-34-

กลุ่มสินค้าอุปโภคและบริโภค

ตลาดสินค้าอุปโภคบริโภค ยังคงมีการแข่งขันกันค่อนข้างรุนแรง
เนื่องจากเศรษฐกิจโดยรวมยังไม่กระเตื้องขึ้น กำลังซื้อของผู้บริโภคลดลง
กลยุทธ์ที่นำมาใช้ยังคงเน้นที่การลดราคา และความสะดวกสบายในการซื้อสินค้า
สินค้าที่มีแนวโน้มที่จะขยายตัวได้ เช่น ผลิตภัณฑ์สมุรไพร บะหมี่กึ่งสำเร็จรูป เบียร์ ผลิตภัณฑ์นม
และน้ำมันหล่อลื่น

กลุ่มเคมีภัณฑ์

เนื่องจากภาวะเศรษฐกิจในปีที่ผ่านมายังทรงตัว
ทำให้ความต้องการของตลาดในประเทศยังคงชะลอตัวและยังมีความเสี่ยงในการดำเนินธุรกิจ
การทำธุรกิจจึงต้องดำเนินการด้วยความรอบคอบโดยมุ่งพิจารณาคู่ค้าและผลิตภัณฑ์ที่มีความแข็งแกร่งและความเสี่ยงต่ำ
ทำให้สามารถผ่านพ้นมาได้ด้วยดีและประสบความสำเร็จในระดับที่น่าพอใจ

กลุ่มผลิตภัณฑ์ก่อสร้าง

แม้ว่าธุรกิจอสังหาริมทรัพย์ อาคารชุดพักอาศัย อาคารพาณิชย์ สนามกอล์ฟ โรงแรม
และรับเหมาก่อสร้าง ยังอยู่ในภาวะชะลอตัวต่อเนื่องมาตลอด
แต่ก็มีแนวโน้มว่าจะกระเตื้องขึ้นได้บ้างในอนาคต
จึงต้องมีการปรับเปลี่ยนกลยุทธ์ให้สอดคล้องกับสภาวะการณ์ในตลาดตลอดเวลา
รวมถึงมุ่งเน้นไปยังกลุ่มลูกค้าที่มีความน่าเชื่อถือทางการเงินเป็นหลัก

กลุ่มธุรกิจภูมิภาค

ปัญหาการแข่งขันสูงจากคู่แข่งรายย่อยซึ่งเสนอสินค้าในราคาที่ต่ำกว่ายังคงมีอยู่พอสมควร
ประกอบกับผู้บริโภคยังขาดกำลังซื้อ การดำเนินธุรกิจจึงต้องปรับกลยุทธ์โดยเน้นการทำงานร่วมกับ
Business Partner หลายๆ แห่ง ในการทำโครงการกับหน่วยงานเอกชน
ราชการและรัฐวิสาหกิจ เพื่อให้สามารถแข่งขันกับคู่แข่งได้

กลุ่มมีเดียและบันเทิง

ธุรกิจโฆษณาค่อนข้างชะลอตัว โดยเฉพาะหลังช่วงการก่อวินาศกรรมในสหรัฐอเมริกา
แต่ในทางตรงข้ามการผลิตภาพยนต์เรื่องของไทยกลับได้รับความนิยมเพิ่มสูงขึ้นมาก
ซึ่งส่งผลดีต่อธุรกิจตัดต่อภาพยนต์ภายในประเทศเป็นอย่างมาก

-35-